cyanic-selkie/wikianc huggingface dataset:
എ.കെ. സുകുമാരൻ
ജീവിത രേഖ
1938 ൽ കണ്ണൂരിലെ തളാപ്പിൽ ജനനം. 1954 ൽ കോഴിക്കോട് ആകാശവാണിയിൽ ആർട്ടിസ്റ്റായി. 1956 ൽ ആദ്യ എച്ച്.എം.വി കാസറ്റ് പുറത്തിറക്കി. എം.എസ്. ബാബുരാജാണ് അദ്ദേഹത്തെ സിനിമയിലേക്ക് കൊണ്ടുവന്നത്. 1980 മുതൽ പതിനാറ് വർഷത്തോളം സൗദി അറേബ്യയിൽ ആയിരുന്നു. 1990 ൽ ശബ്ദ നാളിക്ക് അസുഖം ബാധിച്ചതിനെത്തുടർന്ന് നഷ്ടപ്പെട്ട ശബ്ദം 1999 ൽ ഒരു ശസ്ത്രക്രിയയെത്തുടർന്നാണ് തിരികെ ലഭിക്കുന്നത്.
വാർദ്ധക്യസഹജമായ അസുഖങ്ങളെത്തുടർന്ന് കോഴിക്കോട് വടകര പതിയാരക്കരയിലെ രാഗസുധ എന്ന സ്വവസതിയിൽ വെച്ച് 2018 മെയ് 17ന് അന്തരിച്ചു.
പുറം കണ്ണികൾ
[https://www.malayalachalachithram.com/listsongs.php?g=132 എ.കെ. സുകുമാരൻ പാടിയ മലയാള സിനിമാ ഗാനങ്ങൾ]
വർഗ്ഗം:1938-ൽ ജനിച്ചവർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:2018-ൽ മരിച്ചവർ
ഹസ്സുവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ചൊഗുവൻ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ചൊഗുവൻ സ്ഥിതിചെയ്യുന്നത്. ചൊഗുവൻ വില്ലേജിന്റെ പരമാധികാരി സർപഞ്ചാണ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചൊഗുവൻ ൽ 132 വീടുകൾ ഉണ്ട്. ആകെ ജനസംഖ്യ 768 ആണ്. ഇതിൽ 368 പുരുഷന്മാരും 400 സ്ത്രീകളും ഉൾപ്പെടുന്നു. ചൊഗുവൻ ലെ സാക്ഷരതാ നിരക്ക് 66.28 ശതമാനമാണ്. ചൊഗുവൻ ലെ 6 വയസ്സിനു താഴെയുള്ള കുട്ടികളുടെ എണ്ണം 91 ആണ്. ഇത് ചൊഗുവൻ ലെ ആകെ ജനസംഖ്യയുടെ 11.85 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 117 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 102 പുരുഷന്മാരും 15 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 32.48 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ചൊഗുവൻ ലെ 168 പേരും പട്ടിക ജാതി വിഭാഗത്തിൽ പെടുന്നു.
അമേരിക്ക-മെക്സിക്കോ അതിർത്തിവേലി
അനധികൃത കുടിയേറ്റം തടയാനായി മെക്സിക്കോ-അമേരിക്കൻ അതിർത്തിയിൽ സ്ഥാപിച്ചിട്ടുള്ള പല മതിലുകളും വേലികളും ചേർന്നതാണ് അമേരിക്ക-മെക്സിക്കോ അതിർത്തിവേലി. ഇത് ഇടമുറിയാത്ത ഒറ്റ മതിൽക്കെട്ടല്ല, പിന്നെയോ നേരിട്ട് കാണാവുന്ന മതിലുകളും വേലികളും ഒക്കെ കൂടാതെ യുണൈറ്റഡ് സ്റ്റേറ്റ്സ് ബോർഡർ പട്രോൾ നിരീക്ഷിച്ചുകൊണ്ടിരിക്കുന്ന സെൻസറുകളും ക്യാമറകളും ഒക്കെ ഉൾപ്പെട്ട വിർച്ച്വൽ തടകളും ഉൾപ്പെട്ടതാണ്. യു.എസ്. കസ്റ്റംസ് ആൻഡ് ബോർഡർ പ്രൊട്ടക്ഷൻ യൂണിറ്റിന്റെ 2009 ജനുവരിയിലെ കണക്കുപ്രകാരം 580 miൽ കൂടുതൽ തടകൾ നിലവിലുണ്ട്.
നിർമ്മാണചരിത്രം
തെക്കേ അമേരിക്കയിൽനിന്നുള്ള മയക്കുമരുന്നു കള്ളക്കടത്ത് തടയാനായി ഉദ്ദേശിച്ച് രൂപം കൊടുത്ത മൂന്നു ഓപ്പറേഷനുകളുടെ ഭാഗമായി 1994 മുതലാണ് അമേരിക്ക മെക്സിക്കൻ അതിർത്തിയിൽ വേലി നിർമ്മിച്ചുതുടങ്ങിയത്. കാലിഫോർണിയയിലെ ഓപ്പറേഷൻ ഗേറ്റ്‌കീപ്പർ, ടെക്സസിലെ ഓപ്പറേഷൻ ഹോൾഡ്-ദി-ലൈൻ, അരിസോണയിലെ ഓപ്പറേഷൻ സേഫ്‌ഗാർഡ് എന്നിവയായിരുന്നു ആ ഓപ്പറേഷനുകൾ.
യു.എസ്. കസ്റ്റംസ് ആൻഡ് ബോർഡർ പ്രൊട്ടക്ഷൻ ഏജൻസിയുടെ 2009 ജനുവരിയിലെ കണക്കുപ്രകാരം 1954 mi നീളം വരുന്ന അതിർത്തിയിൽ 580 mi നീളത്തോളം ദൂരം വേലികെട്ടി അടച്ചിട്ടുണ്ട്. മുൻകാലങ്ങളിൽ ഏറ്റവുമധികം കള്ളക്കടത്തും അനധികൃത കുടിയേറ്റവും കണ്ടെത്തിയ ചില ജനവാസമില്ലാത്തെ പ്രദേശങ്ങളും കാലിഫോർണിയയിലെ സാൻ ഡിയേഗോ, ടെക്സസിലെ എൽ പാസോ തുടങ്ങിയ ജനനിബിഢ പ്രദേശങ്ങളുമാണ് പ്രധാനമായും മതിലുകെട്ടി തിരിച്ചിരിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:അതിർത്തിവേലികൾ
ചിങ്കാങ്ഗസോറസ്
റ്റിറാനോസാറസ്‌ കുടുംബത്തിൽ പെട്ടത് എന്ന് കരുതുന്ന ഒരു ദിനോസർ ആണ്. ഇവയുടെ ഫോസ്സിൽ ആയി ആകെ കിട്ടിയിടുള്ളത് ഒരു തോൾ പലക ആണ് യങ്ങ് സോങ്ങിയാൻ ഈ ഫോസ്സിൽ ഒരു അല്ലോസോറസമായി സാമ്യം ഉണ്ടെന്ന് കണ്ടെത്തിയത്. തെറാപ്പോഡ വിഭാഗം ആയ ഇവയുടെ മറ്റു ഫോസ്സിലുകൾ ഒന്നും കിട്ടിയിടില്ല. തെളിവ് കിട്ടാത്ത സാഹചര്യത്തിൽ ഇവയെ ഈ വിഭാഗത്തിലെ നോമെൻ ദുബിയം ആയി ആണ് കണക്കാക്കുന്നത്. ചൈനയിൽ നിന്നും ആണ് ഈ ഫോസ്സിൽ കണ്ടുകിട്ടിയിടുള്ളത്.
ഇബിഡ്
പുസ്തകങ്ങളിൽ അവലംബം അഥവാ ഗ്രന്ഥസൂചികകളും കുറിപ്പുകളും നൽകുമ്പോൾ ഉപയോഗിക്കുന്ന ഒരു സൂചകമാണ് Ibid. തൊട്ടുമുമ്പ് നൽകിയിരിക്കുന്ന അതേ അവലംബം അല്ലെങ്കിൽ ഉറവിടം തന്നെ എന്നു കാണിക്കുന്നതിനു സൂചകമാണിത്. ലത്തീൻ ഭാഷയിലെ അതേ സ്ഥാനം തന്നെ എന്നർത്ഥമുള്ള ഇബിഡെം (Ibidem) എന്ന പദത്തിന്റെ ചുരുക്കരൂപമാണിത്. Id. എന്ന ചുരുക്കെഴുത്തിൽ നിയമരേഖകളിൽ ഉപയോഗിക്കുന്ന ഈഡെം (Idem) എന്നതും ഇതേ ആവശ്യത്തിനുപയോഗിക്കുന്നതാണ്. ഈഡെം എന്ന പദത്തിനർത്ഥം മുൻപ് സൂചിപ്പിച്ചതുതന്നെ അല്ലെങ്കിൽ അതുതന്നെ എന്നൊക്കയാണ്.
കുമ്പ്രെസ് ഡെൽ അജുസ്കോ ദേശീയോദ്യാനം
കുമ്പ്രെസ് ഡെൽ അജുസ്കോ ദേശീയോദ്യാനം മെക്സിക്കോയിലെ മെക്സിക്കോ സിറ്റിക്ക് സമീപമുള്ള നിരവധി ദേശീയോദ്യാനങ്ങളിൽ ഒന്നാണ്. അജുസ്കോ അതിൻറെ അത്യൂന്നതിയുടെ പേരിൽ പ്രശസ്തമാണ്. സമുദ്രനിരപ്പിൽ നിന്ന് ഏകദേശം 3,900 മീറ്റർ (12,795 അടി) ഉയരത്തിലേക്ക് ഉയർന്നു നിൽക്കുന്ന അജസ്കോ, മെക്സിക്കോയുടെ ഏത് ഭാഗത്തുനിന്നും ദൃശ്യമാണ്. പൈൻ, ഓക്ക് വനങ്ങളും ഉയർന്ന പർവത മേഖലയിലെ പുൽമേടുകളും ഇവിടുത്തെ പ്രത്യേകതയാണ്. കുമ്പ്രെസ് ഡെൽ അജുസ്കോയുടെ അർത്ഥം "വാട്ടേർഡ് ഗ്രോവ് പീക്സ്" എന്നാണ്. അനുയോജ്യമായി നിലയിലുള്ള ഈർപ്പവും കാലാവസ്ഥയും മറ്റും കാരണമായി തഴച്ചുവളരുന്ന പച്ചപ്പുള്ള വനങ്ങളും ധാരാളം പൂക്കളും നിറഞ്ഞതാണ് ഈ പ്രദേശം. ബാൽസാസ്, ലെർമ എന്നീ നദികൾ, കുമ്പ്രെസ് ഡെസ് അജുസ്കോയുടെ ഹൃദയഭാഗത്തുനിന്ന് ഉത്ഭവിക്കുന്നു.
ഈ ശ്രേണി മെക്സിക്കൻ ഫെഡറൽ ഡിസ്ട്രിക്റ്റിന്റെ ഏകദേശം പകുതിയോളം വരുന്നതും, ബാക്കിയുള്ളത് മെക്സിക്കോ സിറ്റിയുമാണ്. ഈ പ്രദേശം ആവാസവ്യവസ്ഥാ സംരക്ഷണത്തിന്റെ ആണിക്കാല്ലും, കൂടാതെ പ്രാദേശിക ജീവജാലങ്ങൾക്കിടയിൽ പ്രധാന്യമർഹിക്കുന്നതുമാണ്. മെക്സിക്കോ നഗരത്തിന്റെ നഗരവൽക്കരണം ദേശീയോദ്യാനത്തിലെ ആവാസ വ്യവസ്ഥകളുടെയും ജൈവവ സമൂഹത്തിൻറേയും സംരക്ഷണത്തിൽ നിരവധി പാരിസ്ഥിതിക ആശങ്കകൾ ഉയർത്തിയിട്ടുണ്ട്.
അവലംബം
വർഗ്ഗം:മെക്സിക്കോയിലെ ദേശീയോദ്യാനങ്ങൾ
ബസാസീച്ചിക് ഫാൾസ് ദേശീയോദ്യാനം
അവലംബം
വർഗ്ഗം:മെക്സിക്കോയിലെ ദേശീയോദ്യാനങ്ങൾ
മുതുകുറുശ്ശി (മലപ്പുറം)
മലപ്പുറം ജില്ലയിലെ പെരിന്തൽമണ്ണ താലൂക്കിൽ ഏലംകുളം പഞ്ചായത്തിലെ ഒരു ഗ്രാമമാണ് മുതുകുറുശ്ശി. തൂതപ്പുഴ ആണ്‌ ഒരു അതിർത്തി. എളാട് പോസ്റ്റ് ഓഫീസ് സ്ഥിതി ചെയ്യുന്നത് മുതുകുറുശ്ശി അങ്ങാടിയിലാണ്‌. പോസ്റ്റൽ പിൻ കോഡ് 679340. മുതുകുറുശ്ശിയിൽ നിന്നും വടക്കോട്ട് ആനമങ്ങാട് ഭാഗത്തേക്കും തെക്കോട്ട് എളാട്, കൂഴന്തറ ഭാഗത്തേക്കും റോഡുകൾ ഉണ്ട്. പടിഞ്ഞാറേ റോഡ് പെരിന്തൽമണ്ണയ്ക്കും കിഴക്ക് തൂതപ്പുഴയ്ക്ക് കുറുകെ ഉള്ള പാലം കടന്ന് ചെർപ്പുളശ്ശേരിയിലേക്കും പോകാവുന്നതാണ്‌.
മുതുകുറുശ്ശിയിലെ ഏക വിദ്യാലയം ആയ വിദ്യാരത്നം അപ്പർപ്രൈമറി സ്കൂൾ സ്ഥാപിതമായത് 1921ലാണ്‌. മുതുകുറുശ്ശിയിൽ ഒരു ബാലവാടിയുമുണ്ട്. മുതുകുറുശ്ശി അയ്യപ്പക്ഷേത്രം, മുതുകുറുശ്ശി അങ്ങാടിയിലുള്ള നിസ്കാരപ്പള്ളി എന്നിവ ആരാധനാലയങ്ങളാണ്‌.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
സീൻ പോൾ
ഒരു ജമൈക്കൻ ഗായകനും ഗാനരചയിതാവും സംവിധായകനുമാണ് സീൻ പോൾ (ജനനം 9 ജനുവരി 1973),
അവലംബം
വർഗ്ഗം:1973-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
ഋഷി
ഋഷി ( സംസ്‌കൃതം: ऋषि) എന്നത് പ്രഗത്ഭനും പ്രബുദ്ധനുമായ ഏതെങ്കിലും ഒരു വ്യക്തിയെ സൂചിപ്പിക്കാൻ ഉപയോഗിക്കുന്ന പദമാണ്. വിവിധ ഹിന്ദു വേദ ഗ്രന്ഥങ്ങളിൽ അവരുടെ പേരുകൾ പരാമർശിക്ക പെട്ടിട്ടുണ്ട്.
ഋഷിമാർ വേദങ്ങളുടെ ശ്ലോകങ്ങൾ രചിച്ചവരായി വിശ്വസിക്കപ്പെടുന്നു. ഹൈന്ദവമതത്തിന്റെ വേദാനന്തര പാരമ്പര്യം ഋഷികളെ "മഹാ യോഗികൾ " അല്ലെങ്കിൽ "മുനികൾ" ആയി കണക്കാക്കുന്നു, അവർ തീവ്രമായ ധ്യാനത്തിന് ശേഷം (തപസ്) പരമമായ സത്യവും ശാശ്വതമായ അറിവും തിരിച്ചറിഞ്ഞതിനാൽ, അവർ സ്തുതിഗീതങ്ങളായി അവ രചിച്ചു എന്ന് കരുതപ്പെടുന്നു. വേദങ്ങളിൽ, ഈ വാക്ക് വേദ സ്തുതികളുടെ പ്രചോദിത കവിയെ സൂചിപ്പിക്കുന്നു. പ്രത്യേകിച്ചും, ഋഗ്വേദത്തിലെ ശ്ലോകങ്ങളുടെ രചയിതാക്കളെ ഷി സൂചിപ്പിക്കുന്നു ഈ പദം പാലി സാഹിത്യത്തിൽ ഇഷി എന്ന പേരിലും ബുദ്ധമതത്തിൽ അവർ ഒന്നുകിൽ ബുദ്ധന്മാരോ, പച്ചേകബുദ്ധന്മാരോ, അരഹതുകളോ അല്ലെങ്കിൽ ഉയർന്ന പദവിയിലുള്ള സന്യാസിയോ ആയോ കുറിക്കുകയാണ് ചെയ്യുന്നത്.
ഡേവിഡ് ഫിലിപ്പ് റോ
ഒരു അമേരിക്കൻ രാഷ്ട്രീയക്കാരനും ഭിഷഗ്വരനുമാണ് ഡേവിഡ് ഫിലിപ്പ് റോ (ജനനം ജൂലൈ 21, 1945). ടെന്നസിയിലെ ഒന്നാം കോൺഗ്രസ് ഡിസ്ട്രിക്റ്റിന്റെ യു.എസ് പ്രതിനിധിയായിരുന്നു അദ്ദേഹം. 2009 മുതൽ 2021 വരെ സേവനമനുഷ്ഠിച്ചു. അദ്ദേഹം റിപ്പബ്ലിക്കൻ പാർട്ടി അംഗമാണ്. 2017 മുതൽ 2019 വരെ, വെറ്ററൻസ് അഫയേഴ്‌സ് സംബന്ധിച്ച ഹൗസ് കമ്മിറ്റിയുടെ ചെയർമാനായിരുന്നു റോ.
2020ലെ തിരഞ്ഞെടുപ്പിൽ താൻ വീണ്ടും മത്സരിക്കില്ലെന്ന് 2020 ജനുവരിയിൽ റോ പ്രഖ്യാപിച്ചു.
ആദ്യകാല ജീവിതം, വിദ്യാഭ്യാസം, തൊഴിൽ
1945 ജൂലൈ 21ന് ടെന്നസിയിലെ ക്ലാർക്‌സ്‌വില്ലിലാണ് റോയുടെ ജനനം. 1967-ൽ ഓസ്റ്റിൻ പേ സ്റ്റേറ്റ് യൂണിവേഴ്സിറ്റിയിൽ നിന്ന് ബിരുദം നേടിയ അദ്ദേഹം 1972-ൽ യൂണിവേഴ്സിറ്റി ഓഫ് ടെന്നസി കോളേജ് ഓഫ് മെഡിസിനിൽ നിന്ന് മെഡിക്കൽ ബിരുദം നേടി.
മെഡിക്കൽ സ്കൂളിൽ നിന്ന് ബിരുദം നേടിയ ശേഷം, റോ യുണൈറ്റഡ് സ്റ്റേറ്റ്സ് ആർമി മെഡിക്കൽ കോർപ്സിൽ സേവനമനുഷ്ഠിച്ചു. ദക്ഷിണ കൊറിയയിലെ ക്യാമ്പ് കേസിയിലെ 2nd ഇൻഫൻട്രി ഡിവിഷനോട് ചേർന്നു. 1974-ൽ അദ്ദേഹത്തെ മേജറായി ഡിസ്ചാർജ് ചെയ്തു. തുടർന്ന് അദ്ദേഹം സ്റ്റേറ്റ് ഓഫ് ഫ്രാങ്ക്ലിൻ ഹെൽത്ത്‌കെയർ അസോസിയേറ്റ്‌സിലെ (SOFHA) ഫിസിഷ്യൻ ജോലി ഉൾപ്പെടെ ജോൺസൺ സിറ്റിയിൽ OB/GYN പ്രാക്ടീസിലേക്ക് പോയി. 31 വർഷത്തിന് ശേഷം വിരമിച്ചു. SOFHA 1997-ലാണ് സ്ഥാപിതമായത്. ആ 31 വർഷത്തിനിടയിൽ റോ 5,000-ത്തോളം കുഞ്ഞുങ്ങളെ പ്രസവിപ്പിച്ചു.
External links
വർഗ്ഗം:1945-ൽ ജനിച്ചവർ
എവരനി നിർണ്ണയിഞ്ചിരിരാ
ത്യാഗരാജസ്വാമികൾ ദേവാമൃതവർഷിണിരാഗത്തിൽ ചിട്ടപ്പെടുത്തിയ ഒരു കൃതിയാണ് എവരനി നിർണ്ണയിഞ്ചിരിരാ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ദേവാമൃതവർഷിണി രാഗത്തിൽ ചിട്ടപ്പെടുത്തിയ കൃതികൾ
അഡാ കോൺസ്റ്റാന്റിയ നീൽസ്സൺ
ആദ്യകാല സ്വീഡിഷ് വനിതാ ഡോക്ടറായിരുന്നു അഡാ കോൺസ്റ്റാന്റിയ നീൽസ്സൺ  (ജീവിതകാലം: സെപ്റ്റംബർ 21, 1872 മെയ് 23, 1964). 1923 ൽ പ്രചാരണ മാസികയുടെ സ്ഥാപകരിലൊരാളായിരുന്നു അവർ.
ജീവചരിത്രം
1872 ൽ സൊഡ്ര സോമുകളിൽ ജനിച്ചു. അവളെ ഒരു ഫാം ഹൗസിൽ വളർത്തി. കോട്ടേജ് ടെക്സ്റ്റൈൽ തൊഴിലാളികൾ പ്രവർത്തിപ്പിക്കാൻ സഹായിച്ച അവളുടെ പിതാവ് അവർക്ക് പതിമൂന്ന് വയസ്സുള്ളപ്പോൾ മരിച്ചു. 1891-ൽ മെഡിക്കൽ പരിശീലനം നേടുന്ന ആദ്യ സ്ത്രീകളിൽ ഒരാളായിരുന്നു. തുടക്കത്തിൽ ഉപ്സാലയിലും പ്രധാനമായും സ്റ്റോക്ക്ഹോമിലും. പയനിയർമാരായ ലിഡിയ വയൽസ്ട്രോം, അൽമ എന്നിവരെ കണ്ടുമുട്ടി.
ലിബറൽ വനിതാ ദേശീയ അസോസിയേഷനിൽ അംഗമായിരുന്നു.
കെസ്റ്റൻ ഹെസ്സെഗ്ൻ, ഒരു അധ്യാപകനായ ഹോണോറിൻ ഹെർമെലിൻ, അഡാ കോൺസ്റ്റാന്റിയ നീൽസ്സൺ, ഒരു ലിബറൽ രാഷ്ട്രീയക്കാരൻ എലിസബത്ത് ടമ്മ, ഒരു രചയിതാവായിരുന്ന എലിൻ വസ്നേർ എന്നിവർ 1923 ൽ ടിഡെവർവെറ്റ് മാസിക സ്ഥാപിച്ചു  ലിബറൽ രാഷ്ട്രീയ നിലപാടായ സ്ഥാപകർ  ഫോഗൽസ്റ്റാഡ് ഗ്രൂപ്പ് എന്നറിയപ്പെട്ടു. പദ്ധതിയുടെ പ്രധാന ഫണ്ടായേഴ്സിലെ ഒന്നായ നിൾസ്സൺ, എഡിറ്റർ-ഇൻ-ചീഫ് ആയി പുതിയ സുഹൃത്ത് എലിൻ വസ്നേർ ആദ്യ എഡിറ്ററായി. മൂന്നുവർഷമായി (1925-28) മാഗസിൻ സൗജന്യമായി അഭിപ്രായം ആരായുകയും 1936 വരെ പ്രസിദ്ധീകരിക്കുകയും ചെയ്തു. പക്ഷെ അതിന് ധനസഹായം ബുദ്ധിമുട്ടായിരുന്നു
മരണവും സ്വകാര്യവുമായ ജീവിതം
മൈൽസൺ മരുമകനുമായി വളരെ അടുത്ത ബന്ധം പുലർത്തിയിരുന്നു. അവരുടെ ജീവിതത്തിന്റെ അവസാന വർഷത്തിൽ നീലസങ്കൽ ഹെർമെലിൻ ഉപയോഗിച്ച് ഫോൾസ്റ്റാഡിൽ താമസിക്കാൻ പോയി. ജുലിറ്റ [എസ്വി] ൽ നിൽസൺ മരിച്ചു. അവർ അന്ധരും ദരിദ്രരോടും ചേർന്നിരുന്നു. അവരുടെ ജന്മസ്ഥലത്തുള്ള ഒരു സെമിത്തേരിയിൽ അവരെ സംസ്കരിച്ചു. അവരുടെ ജീവിതം സിരി ഡെർക്കോർട്ട് സ്റ്റോക്ക്ഹോമിന്റെ östermalmstorg മെട്രോ സ്റ്റേഷനിൽ ആഘോഷിക്കുന്നു.
Further reading
വർഗ്ഗം:സ്ത്രീരോഗ വിദഗ്ദർ വർഗ്ഗം:1872-ൽ ജനിച്ചവർ വർഗ്ഗം:1964-ൽ മരിച്ചവർ
യാന യസോവ
ബൾഗേറിയൻ ബുദ്ധിജീവിയും എഴുത്തുകാരിയുമാണ് യാന യസോവ (English: Yana Yazova (Bulgarian: Яна Язова) ല്യൂബ ടൊഡോറോവ ഗൻചേവ എന്നാണ് തൂലികാനാമം (Bulgarian: Люба Тодорова Ганчева). ല്യൂബ ഗൻചേവ എന്ന പേരിലും എഴുതുന്നുണ്ട്.
ജീവചരിത്രം
1912ൽ ബൾഗേറിയയിലെ ലോമിൽ ജനിച്ചു. . 1935ൽ സോഫിയ സർവ്വകലാശാലയിൽ നിന്ന് സ്ലാവിക് ഭാഷാ ശാസ്ത്രത്തിൽ ബിരുദം നേടി. ഫ്രാൻസിലെ സൊർബൊന്നെയിൽ നിന്ന് ഫ്രഞ്ച് ഭാഷയിലും പ്രാവീണ്യം നേടിയിട്ടുണ്ട്. ദ ലാസ്റ്റ് ഓഫ് ദ പാഗൻസ് എന്ന ചരിത്ര പ്രസിദ്ധീകരിച്ചു. 1940ൽ ദ ക്യാപ്റ്റൻ എന്ന പേരിൽ നോവലും പുറത്തിറക്കി. 1942-1943 വർഷത്തിൽ യാന തന്റെ വിശ്വസ്തനും കാമുകനുമായ പ്രഫസർ അലക്‌സാണ്ടർ ബലബനോവുമൊത്ത് കുട്ടികളുടെ മാസികയായ ബ്ലോക്  എഡിറ്റ് ചെയ്തു. 1943ൽ യാന മറ്റൊരാളെ വിവാഹം ചെയ്തു. പിൽകാതലത്ത്, കമ്മ്യൂണസത്തെ പ്രോത്സാഹിപ്പിക്കുന്ന തരത്തിലുള്ള കവിതകൾ എഴുതാൻ യാനയ്ക്ക് മേൽ സമ്മർദ്ദമുണ്ടായി. എന്നാൽ, അവർ ഏകാന്തവാസം തെരഞ്ഞെടുത്തു.
സാഹിത്യ ജീവിതം
യാന യസോവയുടെ കവിതകൾ എസ്‌പെരാന്തോ, ചെക്ക് ഭാഷ, സെർബിയൻ, ഉക്രൈനിയൻ ഭാഷകളിലേക്ക് വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. യൂറോപ്യൻ രാജ്യങ്ങളും യൂറോപിന്റെ തൊട്ടു കിഴക്കുള്ള രാജ്യങ്ങളിലും ധാരാളമായി യാത്ര ചെയ്ത യാന, നിരവധി യാത്രാ വിവരങ്ങളും എഴുതിയിട്ടുണ്ട്. യാനയുടെ ചരിത്ര നോവലായ അലക്‌സാണ്ടർ ഓഫ് മാസിഡോൺ, ട്രിലജ് ബാൽകൻസ് എന്നിവ അവരുടെ മരണാനന്തരമാണ് പ്രസിദ്ധീകൃതമായത്.
അന്ത്യം
1974 ഓഗസ്റ്റിൽ സോഫിയയിലെ അവരുടെ വീട്ടിൽ കൊല്ലപ്പെട്ട നിലയിൽ കാണപ്പെട്ടു.
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:കവയിത്രികൾ വർഗ്ഗം:നോവലെഴുത്തുകാർ വർഗ്ഗം:1912-ൽ ജനിച്ചവർ
ഡിലാൻ പെൻ
ഡിലാൻ ഫ്രാൻസിസ് പെൻ (ജനനം ഏപ്രിൽ 13, 1991) ഒരു അമേരിക്കൻ മോഡലും നടിയുമാണ്. നടിയും, സംവിധായികയുമായ റോബിൻ റൈറ്റിന്റെയും, അമേരിക്കൻ നടൻ, സംവിധായകൻ, രാഷ്ട്രീയ പ്രവർത്തകൻ എന്നീ രംഗങ്ങളിലറിയപ്പെടുന്ന സീൻ പെൻന്റെ മകളുമാണ്. ട്രീറ്റ്സ് ന്റെ വിവാദപരമായ മാഗസിൻ കവർ, ഗാപ് ഇൻക് കോർപ്പറേറ്റിലെ മോഡലിംഗ് കാമ്പെയിനുകൾ, നിക്ക് ജോനസിന്റെ "ചെയിൻസ് മ്യൂസിക് വീഡിയോ", എൽവിസ് & നിക്സൺ എന്നിവയിൽ മോഡൽ ആയിരുന്നു. ഡിലാന്റെ പിതാവ് പെൻ, മികച്ച നടനുള്ള അക്കാദമി അവാർഡ് രണ്ട് തവണ നേടിയിട്ടുണ്ട്. റോബിൻ റൈറ്റ് ടെലിവിഷൻ സീരിസ് ഡ്രാമ പുരസ്കാരവും ഗോൾഡൻ ഗ്ലോബ് പുരസ്കാരവും നേടിയിട്ടുണ്ട്.
ജീവിതരേഖ
ഡിലാന്റെ അമ്മ റോബിൻ റൈറ്റ്, റോബിൻ ഹുഡ്: പ്രിൻസ് ഓഫ് തീവ്സ് എന്ന ചലച്ചിത്രത്തിൽ ഡിലാനെ ഗർഭത്തിലായിരിക്കുമ്പോൾ മെയിഡ് മറിയൻ എന്ന വേഷം അവതരിപ്പിക്കേണ്ടിവന്നു. 1991 ഏപ്രിൽ 13 ന് ലോസ് ആഞ്ചലസിൽ റൈറ്റ്, സീൻ പെൻ എന്നിവരുടെ മകളായി ഡിലാൻ ജനിച്ചു. കാലിഫോർണിയയിലെ മാരിൻ കൗണ്ടിയിലെ റോസ് എന്ന പട്ടണത്തിൽ വളർന്നു. ഹോപ്പർ ജാക്ക് ഡിലാന്റെ ഇളയ സഹോദരനാണ്. മാരിൻ അക്കാദമിയിൽ ചേരുകയും ഒരു സെമസ്റ്ററിനുശേഷം തെക്കൻ കാലിഫോർണിയ സർവകലാശാലയിൽ നിന്ന് പുറത്താക്കി. ന്യൂ യോർക്ക് സിറ്റിയിൽ താമസിച്ചാണ് അവർ സമയം ചിലവഴിച്ചിരുന്നത്. 2010-ൽ അവരുടെ മാതാപിതാക്കളുടെ വിവാഹമോചനവും അന്തിമമായി തീരുമാനിക്കപ്പെട്ടു.
മോഡലിങ്ങിനു മുമ്പ് പെൻ പിസകൾ എത്തിച്ചുകൊടുക്കുന്ന ജോലിയായിരുന്നു ചെയ്തിരുന്നത്. കൂടാതെ ഒരു ഫ്രീലാൻസ് തിരക്കഥ എഡിറ്ററും ആയിരുന്നു ന്യൂയോർക്ക് സിറ്റിയിൽ ഒരു റെസ്റ്റോറന്റ് ഹോസ്റ്റസ് ആയും ഒരു പരസ്യ ഏജൻസിയിൽ ഇന്റേൺ ആയും ജോലി നോക്കിയിരുന്നു.
ഔദ്യോഗിക ജീവിതം
പെന്നിന്റെ ആദ്യ മോഡലിംഗ് ബിൽബോർഡുകൾ 2013-ൽ ഗ്യാപ് ഇൻകിനു വേണ്ടിയായിരുന്നു ചെയ്തത്. പിന്നീട് 2013 ഡിസംബറിൽ പെൻ ജിക്യുവിലും 2014 ജനുവരിയിൽ W മാഗസിനിലും, 2014 മാർച്ചിൽ എല്ലെ മാഗസിനിലും പ്രത്യക്ഷപ്പെട്ടു. പെൻ ഫോട്ടോഗ്രാഫർ ടോണി ദുരാണിന് ഏഴാം പതിപ്പായ ഇറോട്ടിക്കയ്ക്കുവേണ്ടി അർദ്ധ നഗ്നമായി പോസു ചെയ്തത് 2014 ഏപ്രിലിൽ പുറത്തിറങ്ങിയ ഫൈൻ ആർട്ട്സ് മാഗസിൻ ആയ ട്രീറ്റിന്റെ കവറിൽ പ്രസിദ്ധീകരിച്ചു. ആ പതിപ്പ് ഇറങ്ങി ആഴ്ചകൾക്കുള്ളിൽ തന്നെ യുണൈറ്റഡ് കിംഗ്ഡത്തിൽ പ്രീമിയർ മോഡൽ മാനേജുമെന്റുമായി ഒരു പുതിയ മോഡലിംഗ് കരാറിൽ ഒപ്പുവച്ചു.
2014- ലെ മാക്സിം ആന്വൽ ഹോട്ട് 100 പട്ടികയിൽ പെൻ 68-ാം സ്ഥാനത്ത് എത്തുകയും AskMen.com 99-ൽ ഏറ്റവും ആകർഷകത്വമുള്ള വനിതകളുടെ പട്ടികയിൽ ആ വർഷം തന്നെ # 93-ാം സ്ഥാനത്ത് എത്തുകയും ചെയ്തിരുന്നു. 2014 ജൂൺ മാസത്തിൽ ഹോട്ടൽ അലക്സാണ്ട്രിയയിൽ നിക്ക് ജോനാസ് ഗാനമായ "ചെയിൻസ്" എന്ന സംഗീത ആൽബത്തിൽ അവർ അഭിനയിച്ചു. 2014 സെപ്തംബറിൽ പാരിസ് ഫാഷൻ വീക്കിലേയ്ക്കായി ഷൂ ഡിസൈനർ സ്റ്റുവർട്ട് വീറ്റ്മാനുവേണ്ടി ജൂലിയ റെസ്റ്റോയിൻ രൂത്ഫെൽഡ് സംവിധാനം ചെയ്ത റോക്ക് റോൾ റൈഡ് എന്ന ഹ്രസ്വചിത്രത്തിൽ പെൻ, പോപ്പി ദെലെവിന്ഗ്നെയോടൊപ്പം ബൈക്കർ സ്ത്രീകൾ ആയി അഭിനയിച്ചിരുന്നു. ഡിസംബറിൽ L'Officiel ന്റെ കവറിലും, 2015 ആഗസ്റ്റിൽ അസോസ് മാഗസിന്റെ കവർ ഷോയിലും പ്രത്യക്ഷപ്പെട്ടു. 2016 ജനുവരിയിൽ, ഡിലാനും അവരുടെ ഇളയ അനുജൻ ഹോപ്പറും ചേർന്ന് അവരുടെ ആദ്യ ജോയിന്റ് ഫാഷൻ മോഡലിംഗ് ക്യാമ്പയിൻ നടത്തിയിരുന്നു. അവർ മിലാൻ ഫാഷൻ വീക്ക് മാധ്യമത്തിലും പ്രത്യക്ഷപ്പെട്ടിരുന്നു.
അഭിനയം
എലി മോർഗൻ ഗെസ്നർ സംവിധാനം ചെയ്ത കണ്ടംഡ് എന്ന ഹൊറർ സിനിമയായിരുന്നു ആദ്യ ചിത്രം. ഒരു റൺഡൗൺ ബിൽഡിംഗിൽ താമസിക്കുന്ന ഒരു ബാൻഡ് അംഗത്തിന്റെ കാമുകിയായി അവർ അതിൽ അഭിനയിക്കുന്നു. 2015 നവംബർ 13 വെള്ളിയാഴ്ച ഈ ചിത്രം പ്രദർശിപ്പിച്ചു. കെവിൻ സ്പെയ്സി അഭിനയിച്ച എൽവിസ് & നിക്സൺ എന്ന സിനിമയിൽ ഒരു മുൻകാല കഥാപാത്രത്തെയും അഭിനയിച്ചിരുന്നു. 2016 ഏപ്രിലിൽ ഈ ചിത്രം ഒരു സ്പ്രിംഗ് ഫിലിം ഫെസ്റ്റിവലിൽ അവതരിപ്പിച്ചിരുന്നു. 2015 നവംബറിൽ ജെൻആർഎക്സ്, അൺഫിൽട്ടേർഡ് എന്നീ രണ്ടു സ്വതന്ത്ര സിനിമകളിൽ അഭിനയിക്കാൻ ബുക്ക് ചെയ്തിട്ടുണ്ടെന്ന് പ്രഖ്യാപിച്ചിരുന്നു.
പുറം കണ്ണികൾ
വർഗ്ഗം:1991-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
സൗന്ദരരാജം ആശ്രയേ
മുത്തുസ്വാമി ദീക്ഷിതർ വൃന്ദാവനസാരംഗരാഗത്തിൽ ചിട്ടപ്പെടുത്തിയ ഒരു കർണ്ണാടകസംഗീതകൃതിയാണ് സൗന്ദരരാജം ആശ്രയേ.
പല്ലവി
സൗന്ദരരാജം ആശ്രയേ ഗജബൃന്ദാവന സാരംഗവരദരാജം
അനുപല്ലവി
നന്ദനന്ദനരാജം നാഗപട്ടണരാജം സുന്ദരി രമാരാജം സുരവിനുതം അഹിരാജം മന്ദസ്മിത മുഖാംബുജം മന്ദരധരകരാംബുജം നന്ദകരനയനാംബുജം സുന്ദരതര പദാംബുജം
ചരണം
ശംബരവൈരിജനകം സന്നുതശുകശൗനകം അംബരീഷാദി വിദിതം അനാദിഗുരുഗുഹമുദിതം അംബുജാസനാദിനുതം അമരേശാദിസന്നുതം അംബുധിഗർവനിഗ്രഹം അനൃതജഡദുഃഖാപഹരം കംബുവിഡംബനകണ്ഠം ഖണ്ഡീകൃതദശകണ്ഠം തുംബുരുനുതശ്രീകണ്ഠം ദുരിതാപഹവൈകുണ്ഠം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:വൃന്ദാവനസാരംഗരാഗത്തിൽ ചിട്ടപ്പെടുത്തിയ കൃതികൾ
വാൾപോൾ ഇമ്മാക്കുലേറ്റ് കൺസെപ്ഷൻ
1680-ൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ കാൻവാസ് പെയിന്റിംഗാണ് വാൾപോൾ ഇമ്മാക്കുലേറ്റ് കൺസെപ്ഷൻ. ഹൗട്ടൺ ഹാളിലെ റോബർട്ട് വാൾപോളിന്റെ ശേഖരത്തിന്റെ ഭാഗമായ ഈ ചിത്രം അദ്ദേഹത്തിന്റെ പേരിലാണ് അറിയപ്പെടുന്നത്. 1779-ൽ കാതറിൻ ദി ഗ്രേറ്റ് ഈ ചിത്രം ഏറ്റെടുത്തു. ബാക്കിയുള്ള ശേഖരം ഇപ്പോൾ റഷ്യയിലെ ഹെർമിറ്റേജ് മ്യൂസിയത്തിലുണ്ട്.
ഈ ചിത്രം 2013-ൽ ഹൗട്ടൺ ഹാളിലേക്ക് തിരികെ വായ്പയായി നൽകി.
അവലംബങ്ങൾ
വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ
ജിങ്ഷാക്കിയാങ്ങോസോറസ്
സോറാപോഡ് വിഭാഗം ദിനോസറുകളിലെ ആദ്യ ദിനോസറുകളിൽ പെട്ട ഒന്നാണ് ജിങ്ഷാക്കിയാങ്ങോസോറസ്. ഭാഗികമായ ഒരു ഫോസ്സിൽ ആണ് കിട്ടിയിടുള്ളത്. തുടക്ക ജുറാസ്സിക് കാലത്ത് ചൈനയിൽ ആണ് ഇവ ജീവിച്ചിരുന്നത്. പൂർണമായ തലയോട്ടി കിട്ടിയിടുള്ള ചുരുക്കം ചില തുടക്ക സോറാപോഡകളിൽ ഒന്ന് ആണ് ഇവ. ഏകദേശം 13 അടി മീറ്റർ ആണ് നീളം എന്ന് അനുമാനിക്കുന്നു. ഇപ്പോൾ മുഖ്യമായും പല്ലുകളുടെ പഠനം ആണ് നടകുന്നത്. പൂർണ തോതിൽ ഉള്ള വർഗ്ഗികരണം ഇത് വരെ നടത്തിയിട്ടില്ല.
അവലംബം
വർഗ്ഗം:ജുറാസ്സിക് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ വർഗ്ഗം:സോറാപോഡുകൾ
അക്വാബ പോരാട്ടം
ജോർദാൻ തുറമുഖ നഗരമായ അക്വാബയിൽ 1917 ജൂലൈ 6-ന് ഔഡ ഇബു തായിയുടെ നേതൃത്ത്വത്തിലുള്ള അറബ് വിമത സേനയും ബ്രിട്ടീഷ് സൈനിക ഉദ്യോഗസ്ഥനായ ടി.ഇ. ലോറൻസും ഓട്ടൊമൻ സാമ്രാജ്യത്തിനെതിരെ നടത്തിയ പോരാട്ടമാണ് അക്വാബ പോരാട്ടം.
അവലംബം
വർഗ്ഗം:അക്വാബ വർഗ്ഗം:ഓട്ടമൻ സാമ്രാജ്യം
ഡീയർ ഫ്രണ്ട് ഹിറ്റ്‌ലർ
മോഹൻദാസ് ഗാന്ധി നാസി പാർട്ടിയുടെ നേതാവും ജർമ്മനി ചാൻസലറും നാസി ജർമ്മൻ ഏകാധിപതിയായ അഡോൾഫ് ഹിറ്റ്‌ലർക്ക് എഴുതിയ കത്തുകളെ അടിസ്ഥാനമാക്കിയുള്ള 2011 ലെ ഒരു ഇന്ത്യൻ നാടക സിനിമയാണ് ഗാന്ധി ടു ഹിറ്റ്‌ലർ എന്ന പേരിൽ ഇന്ത്യയിൽ റിലീസ് ചെയ്ത ഡീയർ ഫ്രണ്ട് ഹിറ്റ്‌ലർ. . അഡോൾഫ് ഹിറ്റ്ലറായി രഘുബീർ യാദവും ഇവാ ബ്രൗണായി നേഹ ധൂപിയയും അഭിനയിച്ച ഈ ചിത്രം സംവിധാനം ചെയ്തത് രാകേഷ് രഞ്ജൻ കുമാർ ആണ്. ഹൗസ് അമ്രപാലി മീഡിയ വിഷന്റെ കീഴിൽ അനിൽ കുമാർ ശർമ്മയാണ് നിർമ്മിച്ചത്. 61 -ാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചപ്പോൾ ചിത്രത്തിന് നെഗറ്റീവ് അവലോകനങ്ങൾ ലഭിച്ചു. ഫിലിം ബിസിനസ് ഏഷ്യ ഉദ്ധരിച്ചത് "പ്രകോപനപരമായ തലക്കെട്ട് ഉണ്ടായിരുന്നിട്ടും, ഈ ചിത്രം കൊലപാതകിയായ ഫ്യൂററിനുള്ള ആദരാഞ്ജലിയല്ല "എന്നാണ്. 29 ജൂലായ് 2011 -നാണ് ഈ ചിത്രം ഇന്ത്യയിൽ പ്രദർശിപ്പിച്ചത്.
പ്ലോട്ട്
രണ്ടാം ലോകമഹായുദ്ധസമയത്ത് മോഹൻദാസ് ഗാന്ധി (അവിജിത് ദത്ത്) അഡോൾഫ് ഹിറ്റ്‌ലർക്ക് (രഘുബീർ യാദവ്) എഴുതിയ കത്തുകളെയും ബെർലിൻ ബങ്കറിൽ അവസാന ദിവസങ്ങളിൽ വിവാഹം കഴിക്കുകയും അതിൽ മരിക്കുകയും ചെയ്ത ഹിറ്റ്‌ലറുടെ ദീർഘകാല കാമുകി ഇവാ ബ്രൗണുമായി (നേഹ ധൂപിയ) ഉള്ള ബന്ധത്തെ കേന്ദ്രീകരിച്ചും ആണ് ചിത്രത്തിന്റെ പ്രമേയം. ഗാന്ധിയുടെയും ഹിറ്റ്‌ലറുടെയും പ്രത്യയശാസ്ത്രങ്ങൾ തമ്മിലുള്ള വ്യത്യാസം ചിത്രീകരിക്കുന്ന ഈ ചിത്രം നാസിസത്തെക്കാൾ ഗാന്ധിസത്തിന്റെ ശ്രേഷ്ഠത അവകാശപ്പെടുന്നു.
പുറംകണ്ണികൾ
വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:മഹാത്മാഗാന്ധിയെക്കുറിച്ചുള്ള ചലച്ചിത്രങ്ങൾ
നിർഭയം
കേരള പോലീസിലെ ഉന്നത ഉദ്യോഗസ്ഥനായിരുന്ന സിബി മാത്യൂസിന്റെ അനുഭവ കുറിപ്പുകളാണ്  നിർഭയം. പ്രമാദമായ നിരവധി കേസുകളിലെ അന്വേഷണോദ്യാഗസ്ഥനായിരുന്ന അദ്ദേഹം അതും സംബന്ധിച്ചു നടത്തിയ വെളിപ്പെടുത്തലുകൾ ഈ ഗ്രന്ഥത്തെ വിവാദമാക്കി.
ഉള്ളടക്കം
സിബിഐ ഡയറിക്കുറുപ്പ് സിനിമയിലേക്ക് വഴിതെളിച്ച പോളക്കുളം ടൂറിസ്റ്റ് ഹോമിലെ ജീവനക്കാരന്റെ കൊലപാതകവും, മദ്രാസിലെ മോൻ സിനിമയ്ക്ക് കാരണമായ കരിക്കിൻവില്ല കൊലക്കേസും, കല്ലുവാതുക്കൽ മദ്യദുരന്തത്തിന്റെ അന്വേഷണവും അപരിചിതനായ ഒരാൾ സ്പിരിറ്റ് സൂക്ഷിപ്പ് കേന്ദ്രം ചൂണ്ടിക്കാട്ടിയതും സൂര്യനെല്ലി കേസിൽ പിജെ കുര്യൻ എന്തുകൊണ് പ്രതിയല്ല എന്ന് സിബി പുസ്തകത്തിൽ പറയുന്നുണ്ട്.
അവലംബം
വർഗ്ഗം:2017-ൽ പുറത്തിറങ്ങിയ പുസ്തകങ്ങൾ വർഗ്ഗം:വിവാദ പുസ്തകങ്ങൾ
ഹുവാൻ ഫെർണാണ്ടസ് ദ്വീപുകൾ
ദക്ഷിണ ശാന്തസമുദ്രത്തിലെ ആൾത്താമസം കുറഞ്ഞ ഒരു ദ്വീപസമൂഹമാണ് ഹുവാൻ ഫെർണാണ്ടസ് ദ്വീപുകൾ (സ്പാനിഷ്: ആർച്ചിപെലാഗോ ഹുവാൻ ഫെർണാണ്ടസ്). വിനോദസഞ്ചാരവും മത്സ്യബന്ധനവുമാണ് ഇവിടുത്തെ പ്രധാന വരുമാനമാർഗ്ഗങ്ങൾ. ചിലിയുടെ തീരത്തുനിന്നും 672 കിലോമീറ്റർ ദൂരത്താണ് ഈ ദ്വീപസമൂഹം സ്ഥിതി ചെയ്യുന്നത്. പ്രധാനമായും മൂന്ന് അഗ്നിപർവ്വത ദ്വീപുകളാണ് ഇവിടെയുള്ളത്; റോബിൻസൺ ക്രൂസോ ദ്വീപ് (ഔദ്യോഗികമായി മാസ് എ ടിയെറ എന്നുവിളിക്കുന്നു), അലെജാൻഡ്രോ സെൽകിർക്ക് ദ്വീപ് (ഔദ്യോഗികമായി മാസ് എ അഫ്യൂഎറ എന്നുവിളിക്കുന്നു), സാന്റ ക്ലാര ദ്വീപ് എന്നിവ.
അലക്സാണ്ടർ സെൽകിർക്ക് എന്ന നാവികൻ നാലുവർഷം ഇവിടെ പെട്ടുപോയി എന്നതാണ് ഈ ദ്വീപുകളുടെ പ്രധാന പ്രശസ്തി. ഒരുപക്ഷേ ഈ സംഭവമായിരുന്നിരിക്കാം റോബിൻസൺ ക്രൂസോ എന്ന നോവലിന് പ്രേരണയായത്. ദ്വീപുകളുടെ ആകെ വിസ്തീർണ്ണം 99.6 ചതുരശ്രകിലോമീറ്ററാണ്. ഇതിൽ 50.1 ചതുരശ്രകിലോമീറ്ററും റോബിൻസൺ ക്രൂസോ ദ്വീപും സാന്റ ക്ലാര ദ്വീപുമാണ്. അലക്സാണ്ടർ സെൽകിർക്ക് ദ്വീപിന്റെ വിസ്തീർണ്ണം 49.5 ചതുരശ്ര കിലോമീറ്ററാണ്.
ദ്വീപസമൂഹത്തിലെ ജനസംഖ്യ 900 മാത്രമാണ് (ഇതിൽ 843 പേരും റോബിൻസൺ ക്രൂസോ ദ്വീപിലാണ് താമസിക്കുന്നത്). 800 പേർ തലസ്ഥാനമായ സാൻ ഹുവാൻ ബൗട്ടിസ്റ്റ എന്ന പട്ടണത്തിലാണ് താമസിക്കുന്നത് (2012 സെൻസസ്). ഭരണപരമായി ചിലിയിലെ വാല്പരാസിയോ പ്രദേശത്തിന്റെ (ഈസ്റ്റർ ദ്വീപും ഇക്കൂട്ടത്തിൽ വ‌രും) ഭാഗമാണിത്.
പുറത്തേയ്ക്കുള്ള കണ്ണികൾ
വർഗ്ഗം:സീബേർഡ് കോളനികൾ
തണ്ണീർ മത്തൻ ദിനങ്ങൾ
2019 ജൂലൈ 26ന് പുറത്തിറങ്ങിയ മലയാള ചലച്ചിത്രമാണ് തണ്ണീർ മത്തൻ ദിനങ്ങൾ. റൊമാന്റിക് കോമഡി ഗണത്തിൽ പെടുന്ന ഈ ചിത്രത്തിന്റെ സംവിധാനം ഗിരീഷ് എ ഡിയാണ്. ഡിനോയ് പൗലോസും ഗിരീഷ് എഡിയും ചേർന്ന് രചിച്ച ഈ ചിത്രം പ്ലാൻ ജെ സ്റ്റുഡിയോവും, ഷെബിൻ ബെക്കർ പ്രൊഡക്ഷൻസും ചേർന്നാണ് നിർമ്മിച്ചിരിക്കുന്നത്. ചിത്രത്തിൽ വിനീത് ശ്രീനിവാസൻ, മാത്യു തോമസ്, അനശ്വര രാജൻ എന്നിവർ പ്രധാന വേഷങ്ങളിൽ അഭിനയിക്കുന്നു.
കഥാസംഗ്രഹം
പതിനൊന്നാം ക്ലാസ് വിദ്യാർത്ഥിയായ ജെയ്‌സന്റെ (മാത്യു തോമസ്) ജീവിതമാണ് ഈ ചിത്രം ആവിഷ്കരിക്കുന്നത്. ഹ്യൂമാനിറ്റീസിൽ നിന്ന് സയൻസ് ബാച്ചിലേക്ക് അവൻ മാറുന്നു, കാരണം അവൻ വളരെ അഭിലഷണീയനാണ്, മാത്രമല്ല തന്റെ ക്ലാസിലെ ഏറ്റവും മികച്ചവനാകാൻ ലക്ഷ്യമിടുകയും ചെയ്യുന്നു. എന്നിരുന്നാലും, ഒരു ക്ലാസ് ടെസ്റ്റിൽ പരിഹാസ്യമായി പരാജയപ്പെട്ടതിന് ശേഷം, അഭിലാഷം മാത്രം മതിയായിരുന്നില്ലെന്ന് അവന് വ്യക്തമാകും. തന്റെ ബാച്ച്-സുഹൃത്തുക്കളുമൊത്ത് ഒരു ജ്യൂസ്, ലഘുഭക്ഷണശാല എന്നിവയിൽ സ്ഥിരമായിരിക്കുന്നതിലൂടെ അവനു ചുറ്റും ഒരു സാമൂഹിക വലയം നിലനിർത്തുന്നു. അതേസമയം, സഹപാഠിയായ കീർ‌ത്തിയെ (അനശ്വര രാജൻ) ഒരു വികാരാധീനനായിത്തീരുന്നു. ഇത് അവനെ അങ്ങേയറ്റം രോഷാകുലനാക്കുന്നു.
അതേസമയം, കീർത്തിയുടെ അമ്മ ജൈസണും കീർത്തിയും തമ്മിലെ ബന്ധം ഒരു ഫോൺ കോളിനിടയിൽ കണ്ടുപിടിക്കുന്നു. അവളുടെ മാതാപിതാക്കൾ നിഷ്കരുണം അടിത്തറയിടുന്നു. അവൾ ജെയ്‌സനെ വിളിച്ച് പഠനത്തിനായി ചെന്നൈയിലേക്ക് പോവുകയാണെന്നും പരീക്ഷ കഴിഞ്ഞ് അടുത്ത ദിവസം തന്നെ കാണണമെന്ന് ആവശ്യപ്പെടുന്നു. കോൾ വിച്ഛേദിച്ചതിന് ശേഷം ജെയ്‌സനെ ബേസിൽ ഭീഷണിപ്പെടുത്തുന്നു. ഇത് ജെയ്‌സനെ പ്രകോപിപ്പിക്കുന്നതിനാൽ അവനും സുഹൃത്തുക്കളും അവനെ മർദ്ദിച്ചു. അടുത്ത ദിവസം കീർ‌ത്തിയെ കണ്ടുമുട്ടുന്നതിൽ അദ്ദേഹം പരാജയപ്പെടുന്നു, കാരണം അദ്ദേഹം സൃഷ്ടിച്ച പ്രശ്നത്തിന് പ്രിൻസിപ്പൽ അദ്ദേഹത്തെ വിളിക്കുന്നു. പക്ഷേ, കീർ‌ത്തിയുടെ ബസ് പിടിക്കാൻ‌ അയാൾ‌ക്ക് കഴിയുന്നു, അയാൾ‌ അവളെ പിടിച്ച് അവർ ഓടിപ്പോകുന്നു. ജെയ്‌സൺ കീർ‌ത്തിയോട് ഒളിച്ചോടാൻ പ്രേരിപ്പിക്കുന്നു, പക്ഷേ അത് സാധ്യമല്ലെന്നും കാരണം ഇത് പ്രശ്‌നം കൈകാര്യം ചെയ്യുന്നതിനുള്ള യഥാർത്ഥ മാർഗമല്ലെന്നും അവൾ ഒരിക്കലും അവനെ ഉപേക്ഷിക്കില്ലെന്നും വാഗ്ദാനം ചെയ്യുന്നു. കീർത്തി ചെന്നൈയിലേക്ക് പോകുന്നു. കുറച്ച് മാസങ്ങൾക്ക് ശേഷം ജെയ്‌സണും സുഹൃത്തുക്കളും ക്ഷേത്രത്തിൽ ഉണ്ട്. കീർ‌ത്തി ചെന്നൈയിൽ നിന്ന് മടങ്ങാൻ ഒരുങ്ങുന്നതായി വെളിപ്പെടുത്തി. ക്ലാസ് യാത്രയ്ക്കിടെ കാണാതായ കീർ‌ത്തിയുടെ പവർ ബാങ്ക് മോഷ്ടിച്ചതാകാമെന്ന് ജെയ്‌സൺ അത്ഭുതപ്പെടുന്നു. രവിയാണ് ഇത് മോഷ്ടിച്ചതെന്ന് പിന്നീട് വെളിപ്പെടുന്നു, കന്നഡ മീഡിയം സ്കൂളിൽ ഒരു പുതിയ മേക്കോവറിൽ ജെയ്‌സന്റെ സ്കൂളിൽ പ്രദർശിപ്പിച്ചതിനേക്കാൾ കൂടുതൽ വൈദഗ്ധ്യത്തോടെയാണ് രവി പഠിപ്പിക്കുന്നത്.
അഭിനേതാക്കൾ
• മാത്യു തോമസ് - ജെയ്‌സൺ
• വിനീത് ശ്രീനിവാസൻ - രവി പത്മനാഭൻ
• ഷബരീഷ് വർമ്മ - സിജു
• നസ്‌ലെൻ - മെൽവിൻ
• വൈശാഖ് വിജയൻ എ-ഡെന്നിസ്
• ഫ്രാങ്കോ ഫ്രാൻസിസ് - ലിന്റപ്പൻ
• ദിനോയ് പോളോസ് -ജോസൺ, ജെയ്‌സന്റെ ജ്യേഷ്ഠൻ
• ഇർഷാദ് - സ്‌കൂൾ പ്രിൻസിപ്പൽ
• നിഷ സാരംഗ് - കീർ‌ത്തിയുടെ അമ്മ
• ഗോപിക രമേഷ് -സ്റ്റെഫി
• ശ്രീ രഞ്ജിനി - അശ്വതി, ഇംഗ്ലീഷ് അധ്യാപിക
• രാമദേവി - ജെയ്‌സന്റെ അമ്മ
• കിച്ചു ടെല്ലസ് - ആന്റണി, ബസ് ഡ്രൈവർ
• വിനീത് വിശ്വം - ജെയ്‌സന്റെ സഹോദരൻ
• ശ്രീലക്ഷ്മി ജി - ജെയ്‌സന്റെ സഹോദരി, ടെസ്സി
• ബേബി - മെൽവിന്റെ അമ്മ
• അഡ്വ. എം. കെ. റോയ് - കീർത്തിയുടെ പിതാവ്
• റെനീഷ് എൻ ആർ -സന്ദീപ്
• ജോർജ്ജ് വിൻസെന്റ് -ജസ്റ്റിൻ
• അനഘ അജിതൻ - മനീഷ
• അനഘ ബിജു - രേഖ
• ഐശ്വര്യ ലൈബി - ഐശ്വര്യ
• വിഷ്ണു രാജ് - രാഹുൽ
• ആകാശ് ഉണ്ണികൃഷ്ണൻ - ശരത്
• സാജിൻ ചെറിയുകയിൽ - സതീഷ് സർ
• അർഷാദ് അലി - വിജിൽ സർ
• വിഷ്ണു മുകുന്ദൻ - ജോർജ്ജ്
• വിനീത് വാസുദേവൻ - ടൂർ ഗൈഡ്
ഇതും കൂടി കാണുക
മലയാളത്തിൽ റിലീസ് ചെയ്ത ക്യാംപസ് ചലച്ചിത്രങ്ങൾ
അവലംബങ്ങൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
മനുഷ്യൻ മതങ്ങളെ സൃഷ്‌ടിച്ചു
വയലാർ രാമവർമ്മ എഴുതി ജി. ദേവരാജൻ ഈണം നൽകി അച്ഛനും ബാപ്പയും എന്ന മലയാളചലച്ചിത്രത്തിനായി യേശുദാസ് അലപിച്ച ഒരു ഗാനമാണ് മനുഷ്യൻ മതങ്ങളെ സൃഷ്‌ടിച്ചു എന്നത്. ഈ ഗാനത്തിനാണ് യേശുദാസിന് ആദ്യമായി മികച്ച ഗായകനുള്ള ദേശീയ ചലച്ചിത്ര പുരസ്കാരം ലഭിച്ചത്. 1972-ൽ പുറത്തിറങ്ങിയ ഈ സിനിമയ്ക്ക് മികച്ച ദേശീയോദ്ഗ്രഥനചിത്രത്തിനുള്ള നർഗീസ് ദത്ത് പുരസ്കാരം ലഭിക്കുകയുണ്ടായി.
അർത്ഥം
ഈ കവിതയിൽ കവി, മനുഷ്യനാണ് മതങ്ങളെ സൃഷ്ടിച്ചതെന്നും ആ മതങ്ങൾ ദൈവങ്ങളെ സൃഷ്ടിച്ചുവെന്നും പിന്നീട് മനുഷ്യനും മതങ്ങളും ദൈവങ്ങളും ഒരുമിച്ച് മണ്ണും മനസ്സും പങ്കുവച്ചുവെന്നും പറയുന്നു. വിവിധ ജാതിമതവിഭാഗങ്ങളായി തിരിഞ്ഞ് ഇന്ത്യയിലെ മനുഷ്യർ തമ്മിൽത്തമ്മിൽക്കണ്ടാൽ അറിയാത്തവരാവുകയും തൽഫലമായി ഇന്ത്യ ഒരു ഭ്രാന്താലയമായി മാറിയെന്നും കവി അഭിപ്രായപ്പെടുന്നു. മനുഷ്യഹൃദയങ്ങളിൽ നിന്ന് സ്നേഹം നഷ്ടമാവുകയും അത് ആയുധങ്ങൾ സൂക്ഷിക്കുവാനുള്ള ഇടമായി മാറുകയും ചെയ്തു. ദൈവത്തിൻ്റെയും മതത്തിന്റെയും പേരിൽ തെരുവിൽക്കിടന്ന് മനുഷ്യർ തമ്മിൽത്തല്ലിയപ്പോൾ തെരുവിൽ ദൈവമാണ് മരിക്കുന്നതെന്നും അതുകണ്ട് ചെകുത്താൻ ചിരിക്കുന്നുണ്ടെന്നും കവി നിരൂപിക്കുന്നുണ്ട്. ഭാരതം രൂപം കൊണ്ട അടിസ്ഥാനവികാരങ്ങളായ സത്യവും സൗന്ദര്യവും സ്വാതന്ത്ര്യവും നമ്മുടെ രക്തബന്ധങ്ങളും സ്നേഹങ്ങളും നഷ്ടമായെന്ന് കവി പറയുന്നു. എപ്പോൾ ധർമ്മത്തിനു ഗ്ലാനിയുണ്ടാകുമോ ആ യുഗങ്ങളിൽ എല്ലാം അതു പരിഹരിക്കാൻ അവതരിക്കുമെന്നു പറഞ്ഞ അവതാരങ്ങൾ എവിടെയെന്നു കവി ചോദിക്കുന്നു. തെരുവിൽ മതത്തിന്റെ പേരിൽ തമ്മിൽത്തല്ലി മനുഷ്യർ മരിക്കുമ്പോൾ അതിൽ നിന്നും ലഭിക്കുന്ന ഗുണം കണ്ട് മതങ്ങൾ ചിരിക്കുകയാണെന്നും പറഞ്ഞുകൊണ്ടാണ് കവിത അവസാനിക്കുനത്.
പുറത്തേക്കുള്ള കണ്ണികൾ
വർഗ്ഗം:ചലച്ചിത്രഗാനങ്ങൾ വർഗ്ഗം:വയലാർ -ദേവരാജൻ ഗാനങ്ങൾ
അനശ്വര രാജൻ
മലയാള ചലച്ചിത്രങ്ങളിൽ അഭിനയിക്കുന്ന നടിയാണ് അനശ്വര രാജൻ. ഉദാഹരണം സുജാത (2018) എന്ന ചിത്രത്തിലൂടെയാണ് അനശ്വര സിനിമാ അഭിനയം തുടങ്ങിയത്. രണ്ടാമത്തെ സിനിമയായ സമക്ഷം 2018 ലാണ് പുറത്തിറങ്ങിയത്. 2019 ൽ പുറത്തിറങ്ങിയ തണ്ണീർ മത്തൻ ദിനങ്ങൾ ആണ് ശ്രദ്ധേയമായ മറ്റൊരു സിനിമ. അവളുടെ വരാനിരിക്കുന്ന ചിത്രം സൂപ്പർ ശരന്യ. ‘സൂപ്പർ ശരണ്യ’ എന്ന ചിത്രത്തിനായി സംവിധായകൻ ഗിരീഷ് എ.ഡിയുമായി അനശ്വര രാജൻ വീണ്ടും സഹകരിക്കും.
അവലംബങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടിമാർ
ബൃഹദ് സംഹിത
എ.ഡി	ആറാം ശതകത്തിൽ ജീവിച്ചിരുന്ന വരാഹമിഹിരൻ രചിച്ച സർവ്വവിജ്ഞാനകോശം. സംസ്കൃതത്തിൽ രചിച്ച ഈ കൃതി പ്രധാനമായും പ്രതിപാദിക്കുന്നത് ജ്യോതിഷമാണെങ്കിലും മറ്റനേകം വിഷയങ്ങളെക്കുറിച്ചും സവിസ്തരം പ്രതിപാദിക്കുന്നുണ്ട്. ശാസ്ത്രം, വാസ്തു, കല, വൈദ്യം തുടങ്ങിയ പല വിഷയങ്ങളെക്കുറിച്ചും ഇതിൽ പറയുന്നുണ്ട്.
അവലംബം
വർഗ്ഗം:സംസ്കൃത ഗ്രന്ഥങ്ങൾ
ബന്ദർ സെരി ബെഗവൻ
തെക്കുകിഴക്കൻ ഏഷ്യയിൽ സ്ഥിതി ചെയ്യുന്ന ദ്വീപുരാഷ്ട്രമായ ബ്രൂണൈയുടെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് ബന്ദർ സെരി ബെഗവൻ. ബന്ദർ ബ്രൂണൈ എന്നറിയപ്പെട്ടിരുന്ന നഗരത്തിനു ബന്ദർ സെരി ബെഗവൻ എന്ന പേർ നൽകിയത് 29ആമത് ബ്രൂണൈ സുൽത്താനായ ഹസനാൽ ബോലിയാഖ് ആണ്. . മലയ് ഭാഷ, ഇംഗ്ലീഷ്, ചൈനീസ് എന്നിവയാണ് ഇവിടുത്തെ പ്രധാന സംസാരഭാഷകൾ .ബ്രൂണൈ നദിയുടെ വടക്കേക്കരയിലായി സ്ഥിതി ചെയ്യുന്ന ബന്ദർ സെരി ബെഗവനിൽ 2011 സെൻസസ് പ്രകാരം 2,79,224 ആളുകൾ താമസിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:ഏഷ്യയിലെ തലസ്ഥാനങ്ങൾ
കുയ്യമരം
കറുക്കുയ്യൻ, ഒമ, പൂച്ചക്കുരുമരം എന്നെല്ലാം പേരുകളുള്ള കുയ്യമരം 20 മീറ്ററോളം ഉയരം വയ്ക്കുന്ന ഒരു വൃക്ഷമാണ്. . ഉണങ്ങിയ കുരുവിന് നല്ല കടുപ്പം ഉണ്ടായിരിക്കും, തിന്നാൻ കൊള്ളും. തടിയിൽ നിന്നും നാരു കിട്ടും, ഔഷധഗുണവുമുണ്ട്. ഉൾമേസീ സസ്യകുടുംബത്തിൽപ്പെട്ട ഈ സസ്യം ഈസ്റ്റേൺ നെറ്റിൽ ട്രീ എന്നും അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:കന്നാബേസീ
സാവിയ
സൂഫി മഠങ്ങളെയാണ് സാവിയ എന്ന് വിശേഷിപ്പിക്കുന്നത്. ഖാൻഖാഹ് /തകിയ /രിബാത്വ് / റ്റെക്കെ എന്നിങ്ങനെയും ഇത്തരം മഠങ്ങളെ വിശേഷിപ്പിക്കാറുണ്ട്. ആവശ്യങ്ങളുടെ ഹിതമനുസരിച്ചു ഇത്തരം കെട്ടിടങ്ങൾക്കു വലിപ്പം കൂടിയും കുറഞ്ഞുമിരിക്കും. സാധാരണ ഗതിയിൽ ആരാധനകൾക്കും, ധ്യാനത്തിനും, അറിവ് പകർന്നു കൊടുക്കലുകൾക്കും ഉപയോഗിക്കുന്ന ചെറിയ ഒറ്റമുറി ഹാൾ ആയിരിക്കും സാവിയ. ചിലയിടങ്ങളിൽ വിവിധ ആവശ്യങ്ങൾക്കു വെവ്വേറെ മുറികൾ നിർമ്മിച്ച വലിയ കെട്ടിടങ്ങൾ  ആയും ഇവ കാണപ്പെടുന്നുണ്ട്. സാവിയകൾ നിർമ്മിച്ചതോ ധ്യാനമിരുന്നതോ ആയ  സൂഫി ആചാര്യന്മാരുടെ ശവകുടീരവും അധികവും ഇവയോടനുബന്ധിച്ചു ഉണ്ടാകാറുണ്ട്.
കേരളത്തിൽ റാത്തീബ് പുരകൾ എന്ന പേരിലും സാവിയകൾ അറിയപ്പെടാറുണ്ട്. ആദ്യ കാലത്തു സൂഫി സാവിയകളായ കെട്ടിടങ്ങൾ കാലക്രമേണ സാമ്പ്രിയ്യ ,സറാമ്പി, സ്രാമ്പി എന്ന പേരുകളിലേക്ക് ലോപിക്കപ്പെടുകയായിരുന്നു. മുൻകാലങ്ങളിൽ പള്ളികൾ ഇല്ലാത്തയിടങ്ങളിൽ ഇത്തരം സാവിയകൾ ആണ് ആരാധനക്കായി കേരള മുസ്ലിങ്ങൾ ഉപയോഗിച്ചിരുന്നത്.
അവലംബം
വർഗ്ഗം:സൂഫി സങ്കേതങ്ങൾ‎
ഊഫോറൈറ്റിസ്
ഊഫോറൈറ്റിസ് അണ്ഡാശയങ്ങളുടെ നീർവീക്കമാണ്. ഇംഗ്ലീഷ്: Oophoritis ovaries. സാല്പിഞ്ജൈറ്റിസുമായി ചേർന്ന് കാണപ്പെടുന്നു. അണുബാധകാരണമാണ് ഇതുണ്ടാവുന്നത്. ഇത് കൂടാതെ ആട്ടോഇമ്മൂൺ ഊഫോറൈറ്റിസും. ഇത് ശരീരത്തിന്റെ തനതായ പ്രതിരോധസംവിധാനം തകരാറാകുമ്പോൾ ഉണ്ടാവുന്നവയാണ്. ടുബെർകുലസ് ഊഫോറൈറ്റിസും കാണപ്പെടുന്നുണ്ട്. ക്ഷയരോഗം ബാധിച്ചവരിലാണ് ഇത് കാണപ്പെടുന്നത്.
ലക്ഷണങ്ങൾ
ചില സന്ദർഭങ്ങളിൽ ഊഫോറൈറ്റിസിനു യാതോരു ലക്ഷണങ്ങളും കാണുകയില്ല. മറ്റസുഖങ്ങൾക്കു വേണ്ടി അൾട്രാസൗണ്ട് പരിശോധനയും മറ്റും നടത്തുമ്പോൾ യാദൃശ്ചികമായി ആണ് ഇവ കണ്ടെത്തുന്നത്.
എന്നാൽ മറ്റു ചില സന്ദർഭങ്ങളിൽ ഇവ കണ്ടുപിടിക്കാനേ പറ്റാറില്ല. യോനീയിലേക്ക് വെള്ളം ചീറ്റുന്നത് ഇത് കണ്ടുപിടിക്കുന്നത് ദുഷ്കരമാക്കുന്നു.
എസ്.സി.എസ്. മേനോൻ
കേരളത്തിലെ പ്രമുഖ ട്രേഡ് യൂണിയൻ നേതാവായിരുന്നു ശ്രീകണ്ഠത്ത് ചന്ദ്രശേഖര മേനോൻ എന്ന '''എസ്.സി.എസ്. മേനോൻ''' (ജനനം :27 മാർച്ച് 1923; മരണം: 21 ജൂൺ 2014). കേരളത്തിലെ പല കമ്പനികളിലുമുണ്ടായ ദീർഘകാല കരാറുകളുടെ ഉപജ്ഞാതാക്കൾ എസ്.സി.എസ്. മേനോനും എ.ഐ.ടി.യു.സി. നേതാവും മുൻ വ്യവസായ മന്ത്രിയുമായ ടി.വി. തോമസുമായിരുന്നു. എല്ലാ തൊഴിലാളി സംഘടനകളോടും ചേർന്നായിരുന്നു എസ്.സി.എസ്. മേനോന്റെ പ്രവർത്തനം. സ്വതന്ത്ര സിദ്ധാന്തത്തിലൂന്നിയ ട്രേഡ് യൂണിയൻ പ്രവർത്തനമാണ് ഇദ്ദേഹത്തിലേക്ക് തൊഴിലാളികളെ കൂടുതലായി അടുപ്പിച്ചത്. രാഷ്ട്രീയത്തിന് അതീതമായി തൊഴിലാളികളുടെ താല്പര്യത്തിന് വേണ്ടി ട്രേഡ് യൂണിയൻരംഗത്ത് നിരവധി വർഷങ്ങളായി പ്രവർത്തിച്ചു. 2014 ജൂൺ 21-ന് 91-ആം വയസ്സിൽ അദ്ദേഹം അന്തരിച്ചു,.
ജീവിതരേഖ
1923 മാർച്ച് 27-ന് എറണാകുളം രവിപുരത്ത് ശ്രീകണ്ഠത്ത് തറവാട്ടിൽ ജനിച്ച മേനോൻ 1946-ൽ എഫ്.എ.സി.ടി. യിൽ കെമിസ്റ്റായി ജോലിയിൽ പ്രവേശിച്ചു. ഫാക്ടിൽ എംപ്ലോയീസ് അസോസിയേഷൻ രൂപീകരിക്കുന്നതിന് മുഖ്യ പങ്കുവഹിച്ചു. 1950-കളിൽ തൊഴിൽശാലകളിൽ യൂണിയനുണ്ടാക്കുക അത്ര എളുപ്പമായിരുന്നില്ല. കടുത്ത വെല്ലുവിളികളെ അതിജീവിച്ചാണ് മേനോൻ ഈ മേഖലയിലെ തൊഴിലാളികളുടെ അവകാശങ്ങൾ സംരക്ഷിക്കാനും നേടിയെടുക്കാനും പ്രയത്നിച്ചത്. ആലുവയിലും ഏലൂരിലും കെ.എൻ. ഗോപാലകൃഷ്ണ പിള്ളയോടൊപ്പം പ്രവർത്തിച്ചു. 1950-ൽ ആദ്യത്തെ പണിമുടക്കിന് നോട്ടീസ് നൽകിയതിന്റെ പേരിൽ ജയിൽവാസം അനുഭവിച്ചു. 1963-ൽ നാഷണൽ പ്രൊഡക്ടിവിറ്റി കൗൺസിൽ വർക്കേഴ്സ് എഡ്യുക്കേറ്ററായി മേനോനെ അമേരിക്കയിൽ അയച്ചു. തിരിച്ചെത്തിയ അദ്ദേഹത്തെ പ്രോജക്ട് ഓഫീസർ ആക്കാൻ ശ്രമം നടത്തി. എന്നാൽ, രണ്ട് പദവിയിൽ ഇരിക്കാൻ ഫാക്ട് അനുവദിച്ചില്ല. തുടർന്ന് ഫാക്ടിലെ ജോലി ഉപേക്ഷിച്ച് മേനോൻ മുഴുവൻസമയ ട്രേഡ് യൂണിയൻ പ്രവർത്തകനായി. ടി.ടി.എസ്, എച്ച്.ഐ.എൽ, ടെൽക് തുടങ്ങി അനേകം സ്ഥാപനങ്ങളിലെ ട്രേഡ് യൂണിയനുകളുടെ ഭാരവാഹിയായി പ്രവർത്തിച്ചു. ഫിലിപ്സ് കാർബൺ, സതേൺ ഗ്യാസ്, ഒ.ഇ.എൻ എന്നിവിടങ്ങളിൽ മരണം വരെ യൂണിയൻ ഭാരവാഹിയായിരുന്നു. ട്രേഡ് യൂണിയൻ സ്റ്റാൻഡിങ് കൗൺസിലിന്റെ ചെയർമാനുമായിരുന്നു. 1972-ൽ പറവൂർ നിയമസഭാ മണ്ഡലത്തിൽ നിന്ന് നിയമസഭയിലേക്കും 1977-ൽ മുകുന്ദപുരം ലോക്സഭാ മണ്ഡലത്തിൽ നിന്ന് ലോക്‌സഭയിലേക്കും തെരഞ്ഞെടുപ്പുകളിൽ മത്സരിച്ചിട്ടുണ്ട്.
കുടുംബം
ഡോ. വിജയലക്ഷ്മിയാണ് മേനോന്റെ ഭാര്യ. ഇവർക്ക് ലക്ഷ്മി, പത്മജ എന്നിങ്ങനെ രണ്ട് മക്കളുണ്ട്.
പുറം കണ്ണികൾ
വർഗ്ഗം:ട്രേഡ് യൂണിയൻ നേതാക്കൾ വർഗ്ഗം:1923-ൽ ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:മാർച്ച് 27-ന് ജനിച്ചവർ വർഗ്ഗം:ജൂൺ 21-ന് മരിച്ചവർ
ബക്കുവാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബക്കുവാൾ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബക്കുവാൾ സ്ഥിതിചെയ്യുന്നത്. ബക്കുവാൾ വില്ലേജിന്റെ പരമാധികാരി ജനങ്ങൾ തെരഞ്ഞെടുക്കുന്ന പ്രതിനിധിയായസർപഞ്ചാണ്സർപഞ്ച് ആണ്
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബക്കുവാൾ ൽ 87 വീടുകൾ ഉണ്ട്. ആകെ ജനസംഖ്യ 368 ആണ്. ഇതിൽ 191 പുരുഷന്മാരും 177 സ്ത്രീകളും ഉൾപ്പെടുന്നു. ബക്കുവാൾ ലെ സാക്ഷരതാ നിരക്ക് 73.64 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബക്കുവാളിലെ 6 വയസ്സിനു താഴെയുള്ള കുട്ടികളുടെ എണ്ണം 29 ആണ്. ഇത് ബക്കുവാളിലെ ആകെ ജനസംഖ്യയുടെ 7.88 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 105 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 103 പുരുഷന്മാരും 2 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.1 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബക്കുവാൾ ലെ 0 പേരും പട്ടിക ജാതി വിഭാഗത്തിൽ പെടുന്നു.
അവലംബങ്ങൾ
വർഗ്ഗം:കപൂർത്തല ജില്ലയിലെ വില്ലേജുകൾ
ഹൂസിക് ഫാൾസ്, ന്യൂയോർക്ക്
ന്യൂയോർക്കിലെ റൻസ്സീലർ കൗണ്ടിയിലെ ഒരു ഗ്രാമമാണ് ഹൂസിക് ഫാൾസ്. 2010-ലെ സെൻസസിൽ ജനസംഖ്യ 3,501 ആയിരുന്നു. 1900 കാലഘട്ടത്തിൽ ഈ ഗ്രാമത്തിൽ 7,000 ആയിരുന്ന ജനസംഖ്യ 2010 ഓടെ ജനസംഖ്യയിൽ കാര്യമായ കുറവുണ്ടാകുമെന്നും പ്രോജക്ടിൽ പറയുന്നു.
NY 22 ഹൂസിക് നഗരത്തിനടുത്തായി ഹൗസിക് ഫാൾസ് സ്ഥിതി ചെയ്യുന്നു. ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ ഗ്രാമീണ കേന്ദ്രം ഹൂസിക് ഫാൾസ് ഹിസ്റ്റോറിക് ഡിസ്ട്രിക്റ്റ് എന്ന് ഉൾപ്പെടുത്തിയിരിക്കുന്നു. ചിത്രകാരി ഗ്രാൻഡ്മാ മോസസിൻറെ ശവകുടീരം ഈ ഗ്രാമത്തിൽ സ്ഥിതിചെയ്യുന്നു. ബെനിങ്ടൺ യുദ്ധത്തിൽ ബ്രിട്ടീഷുകാരുടെ ആക്രമണം നടന്നത് 1777 ഓഗസ്റ്റ് പതിനാറാം തീയതിയാണ്. ബെന്നിങ്ടൺ ബൌണ്ട്ഫീൽഡ് സ്റ്റേറ്റ് ഹിസ്റ്റോറിക് സൈറ്റായി ഈ പ്രദേശം നിലകൊള്ളുന്നു.
ചരിത്രം
തർക്ക വിഷയമാണെങ്കിലും, ഹൂസിക് നദിയരികിലെ ഹൂസിക് ഫാൾസിലേക്ക് ആദ്യമായി 1746-ൽ രേഖാമൂലമുള്ള കുടിയേറ്റക്കാർ വന്നു എന്ന് വിശ്വസിക്കപ്പെടുന്നു, എൻസൈക്ലോപീഡിയ അമേരിക്കാന, 1688-ലെ ആദ്യ സ്ഥിരമായ കുടിയേറ്റ തീയതി റിപ്പോർട്ട് ചെയ്യുന്നു.
ബാഹ്യ ലിങ്കുകൾ
വർഗ്ഗം:ന്യൂ യോർക്ക് സംസ്ഥാനത്തിലെ ഗ്രാമങ്ങൾ
ധർമ്മകീർത്തി
ആറാം ശതകത്തിൽ ജീവിച്ചിരുന്ന ബൗദ്ധപണ്ഡിതനും തത്ത്വചിന്തകനുമായിരുന്നു ധർമ്മകീർത്തി. നാളന്ദയിലും ധർമ്മകീർത്തിയുടെ സാന്നിദ്ധ്യം ഉണ്ടായിരുന്നു. ,.ബുദ്ധമത ത്തിലെ ധർമ്മ-മീമാംസകളെക്കുറിച്ച് ധർമ്മകീർത്തിയുടെ ദർശനങ്ങൾ ആധികാരികമായി കരുതിപ്പോരുന്നു. . ഹിന്ദു തത്ത്വചിന്താപദ്ധതികളെ പ്രത്യേകിച്ച് ശൈവദർശന ത്തെയും കൂടാതെ ജൈനമത നിദർശങ്ങളെയും ധർമ്മകീർത്തിയുടെ തത്ത്വങ്ങൾ സ്വാധീനിച്ചിട്ടുണ്ട്. ബുദ്ധമതം  മറ്റൊരു ദാർശനികനായ ദിഗ് നാഗനു  (c. 480 – c. 540 CE)  നൽകുന്നത്ര പ്രാധാന്യം ധർമ്മകീർത്തിയ്ക്കും നൽകുന്നുണ്ട്. .
ധർമ്മകീർത്തി രചിച്ച പ്രമാണവർത്തക എന്ന ബൃഹദ്കൃതി ബുദ്ധമതത്തിലെ തത്ത്വചിന്തയെ സംബന്ധിച്ച ഒരു പ്രമാണഗ്രന്ഥമായി ഭാരതത്തിലും തിബത്തിലും പ്രചരിച്ചിട്ടുണ്ട് നിരവധി പണ്ഡിതർ ഈ കൃതിയെ ആധാരമാക്കി വ്യാഖ്യാനങ്ങൾ പ്രസിദ്ധീകരിക്കുകയുണ്ടായി.
ജീവിതം
കുറച്ച് വിവരങ്ങൾ മാത്രമേ ധർമ്മകീർത്തിയുടെ സ്വകാര്യജീവിതത്തെക്കുറിച്ച് അറിയാൻ കഴിഞ്ഞിട്ടുള്ളൂ. .ദക്ഷിണേന്ത്യ യിൽനിന്നുള്ള ഒരു ബ്രാഹ്മണനായി ചില തിബത്ത ൻ വ്യാഖ്യാനങ്ങൾ സൂചിപ്പിയ്ക്കുന്നു. മീമാംസ ചിന്തയുടെ ആചാര്യരിലൊരാളായ ഈശ്വരസേന യുടെ ശിഷ്യനായിരുന്നു ധർമ്മകീർത്തി എന്നൊരു വാദവും നിലനിൽക്കുന്നുണ്ട്. ആദി ശങ്കരന്റെ കൃതികളിൽ ധർമ്മകീർത്തിയുടേതായ ശ്ലോകങ്ങളെക്കുറിച്ച് പരാമർശമുണ്ട്
അവലംബം
വർഗ്ഗം:ബുദ്ധമതപണ്ഡിതർ
ഫെയറി ക്വീൻ
ഇന്നു ലോകത്തിൽ പ്രവർത്തനക്ഷമമായതിൽ വച്ച് ഏറ്റവും പഴക്കമുള്ള റയിൽവേ എഞ്ചിനാണ് ഫെയറി ക്വീൻ. ന്യൂഡൽഹിയെയും രാജസ്ഥാനിലെ അൽവാറിനെയും ബന്ധിപ്പിച്ചാണ് ഈ തീവണ്ടി സർവ്വീസ് നിലവിലുള്ളത്. 1988 ലെ ഗിന്നസ് ബുക്ക് രേഖകളിൽ ഇതിനെ ഏറ്റവും പഴക്കമുള്ള പതിവു സർവ്വീസ് നടത്തുന്ന തീവണ്ടി എന്ന് വിശേഷിപ്പിച്ചിട്ടുണ്ട്.
അവലംബം
വർഗ്ഗം:റെയിൽ ഗതാഗതം
പി. സേതുനാഥൻ
ഹാസ്യസാഹിത്യത്തിനുള്ള 2013 ലെ കേരള സാഹിത്യ അക്കാദമി പുരസ്കാരം നേടിയ സാഹിത്യകാരനാണ് '''ഡോ. പി. സേതുനാഥൻ'''. മലയാളപ്പെരുമ എന്ന ഹാസ്യ സാഹിത്യകൃതിക്കായിരുന്നു പുരസ്കാരം.
അവലംബം
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ വർഗ്ഗം:ഹാസ്യസാഹിത്യകാരന്മാർ
മുഹമ്മദ് യൂനുസ്
ഒരു ബംഗ്ലാദേശി സാമ്പത്തിക ശാസ്ത്രജ്ഞനും ഗ്രാമീൺ ബാങ്കിന്റെ സ്ഥാപകനുമാണ് മുഹമ്മദ് യൂനുസ് (মুহাম্মদ ইউনুস) (ജനനം: 1940 ജൂൺ 28). പാവങ്ങൾക്ക് ജാമ്യവസ്തു ഇല്ലാതെ തന്നെ ചെറുകിട വായ്പകൾ നൽകി അതിലൂടെ അവരെ സാമ്പത്തിക സ്വയം പര്യാപ്തത നേടാൻ സഹായിക്കുന്ന ഒരു ധനകാര്യസ്ഥാപനമാണ് ഗ്രാമീൺ ബാങ്ക്. 2006-ൽ മുഹമ്മദ് യൂനുസിനും ഗ്രാമീൺ ബാങ്കിനും സംയോജിതമായി സമാധാനത്തിനുള്ള നോബൽ പുരസ്ക്കാരം ലഭിക്കുകയുണ്ടായി.
ആദ്യകാലജീവിതം
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയുടെ ഭാഗമായിരുന്ന (ഇപ്പോൾ ബംഗ്ലാദേശിൽ) ചിറ്റഗോംഗിലെ ബത്തുവ എന്നു പേരുള്ള ഗ്രാമത്തിലെ ഒരു മുസ്‌ലിം കുടുംബത്തിൽ സ്വർണ്ണവ്യാപാരിയായിരുന്ന ഹാസി ദുലാ മിയാ സൗദാഗറിന്റെയും ഭാര്യ സൂഫിയ ഖതൂണിന്റെയും ഒൻപതുമക്കളിൽ മൂന്നാമനായി 28 ജൂൺ 1940 -ൽ മുഹമ്മദ് യൂനുസ് ജനിച്ചു. 1944-ൽ യൂനുസിന്റെ കുടുംബം ചിറ്റഗോംഗിലേക്ക് താമസം മാറിയപ്പോൾ ഗ്രാമത്തിലെ വിദ്യാലയത്തിൽ നിന്നും ചിറ്റഗോംഗിലുള്ള ലമാ ബാസാർ പ്രൈമറി സ്കൂളിൽ ചേർന്നു പഠനം തുടർന്നു. 1949-ൽ അദ്ദേഹത്തിന്റെ മാതാവിന് മാനസിക അസുഖം ബാധിച്ചിരുന്നു. കിഴക്കൻ പാകിസ്താനിലെ 39000 വിദ്യാർത്ഥികളിൽ നിന്നും പതിനാറാമനായാണ് യൂനുസ് മട്രിക്കുലേഷൻ പരീക്ഷയിൽ വിജയിയായത്. തന്റെ സ്കൂൾ പഠനകാലത്ത് സ്കൗട്ടിൽ സജീവമായിരുന്ന യൂനുസ് 1952-ൽ പടിഞ്ഞാറൻ പാകിസ്താനിലും, ഇന്ത്യയിലും 1955-ൽ കാനഡയിലും സ്കൗട്ട് പ്രവർത്തകരുടെ ബ്രഹത് സംഗമമായ ജംബോറീസിൽ പങ്കെടുക്കുന്നതിന്റെ ഭാഗമായി സന്ദർശിച്ചു. പിന്നീട് ചിറ്റഗോംഗ് കലാലയത്തിൽ ചേർന്ന യൂനുസ് അവിടെ കലാ സാസ്കാരിക പ്രവർത്തനങ്ങളിൽ സജീവമാകുകയും നാടകാഭിനയത്തിനുള്ള പുരസ്കാരം കരസ്ഥമാക്കുകയും ചെയ്തു. 1957-ൽ അദ്ദേഹം ധാക്ക സർവ്വകലാശാലയിൽ ഉപരിപഠനത്തിനായി ചേർന്ന് 1960-ൽ സാമ്പത്തികശാസ്ത്രത്തിൽ ബിരുദവും 1961-ൽ ബിരുദാനന്തരബിരുദവും നേടി.
ഔദ്യോഗിക ജീവിതം
പഠനത്തിനുശേഷം യൂനുസ് ബ്യൂറോ ഓഫ് ഇക്കണോമിക്സിൽ പ്രൊഫസ്സർ നൂറുൽ ഇസ്‌ലാം, റഹ്മാൻ സോബാൻ എന്നിവരുടെ കീഴിൽ ഗവേഷണ വിദ്യാർത്ഥിയായി തന്റെ ഔദ്യോഗിക ജീവിതം ആരംഭിച്ച അദ്ദേഹം 1961-ൽ ചിറ്റഗോംഗ് കലാലയത്തിൽ സാമ്പത്തിക ശാസ്ത്ര അദ്ധ്യാപകനായി നിയമിതനായി.അതോടൊപ്പം തന്നെ അദ്ദേഹം ഒരു പാക്കേജിംഗ് നിർമ്മാണശാല ലാഭകരമായി നടത്തി വരികയും ചെയ്തിരുന്നു. 1965-ൽ അദ്ദേഹത്തിന് അമേരിക്കയിൽ നിന്നും ഫുൾബ്രൈറ്റ് സ്കോളർഷിപ്പ് വാഗ്ദാനം ചെയ്യപ്പെട്ടു. 1971-ൽ അദ്ദേഹം അമേരിക്കയിലെ വാണ്ടെർ ബിൽറ്റ് സർവ്വകലാശാലയിൽ നിന്നും ജി.പി.ഇ.ഡി. പ്രോഗ്രാമിലൂടെ സാമ്പത്തിക ശാസ്ത്രത്തിൽ ഡോക്ടറേറ്റ് ബിരുദം നേടിയെടുത്തു. അതോടൊപ്പം 1969 മുതൽ 1972 വരെ അദ്ദേഹം മർഫ്രീസ്ബോറോയിലെ മിഡിൽ ടെന്നെസ്സീ സ്റ്റേറ്റ് സർവ്വകലാശാലയിൽ അസിസ്റ്റന്റ് പ്രൊഫസർ ആയി പ്രവർത്തിക്കുകയും ചെയ്തിരുന്നു.
1971-ൽ ബംഗ്ലാദേശ് വിമോചന യുദ്ധസമയത്ത് അമേരിക്കയിലായിരുന്ന യൂനുസ് അവിടെയുണ്ടായിരുന്ന മറ്റ് ബംഗ്ലാദേശി പൗരന്മാരോടൊപ്പം ചേർന്ന് വിമോചന യുദ്ധത്തിന് പിന്തുണ നൽകാനായി പൗരസമിതി രൂപീകരിക്കുകയും ബംഗ്ലാദേശ് ഇൻഫൊർമേഷൻ കേന്ദ്രം നടത്തുകയും അതോടൊപ്പം നാഷ്‌വില്ലിയിലെ തന്റെ വീട്ടിൽ നിന്നും ഒരു വാർത്താ പത്രിക പ്രസിദ്ധീകരിക്കുകയും ചെയ്തിരുന്നു. യുദ്ധശേഷം ബംഗ്ലാദേശിൽ തിരിച്ചെത്തിയ യൂനുസ് അവിടെ ഭരണകൂടത്തിൽ നൂറുൽ ഇസ്‌ലാം മേധാവിയായിരുന്ന പ്ലാനിംഗ് കമ്മീഷനിൽ നിയമിതനായെങ്കിലും ആ ജോലിയിൽ തൃപ്തനാകാതെ രാജിവെച്ച് ചിറ്റഗോംഗ് സർവ്വകലാശാലയിൽ സാമ്പത്തിക ശാസ്ത്രവിഭാഗം മേധാവിയായി ചുമതല ഏറ്റെടുത്തു.1974-ലെ ഭക്ഷ്യക്ഷാമ കാലത്ത് ദാരിദ്ര്യനിർമ്മാർജ്ജന പ്രവർത്തനങ്ങളിൽ പങ്കാളിയാകുകയും അതിനായി ഗവേഷണ പ്രവർത്തന രൂപേണ ഒരു ഗ്രാമീണ സാമ്പത്തിക വികസന പരിപാടി രൂപീകരിക്കുകയും ചെയ്തു. 1975-ൽ അദ്ദേഹം രൂപം നൽകിയ നബാജുഗ് (പുതിയ യുഗം), തെഭാഗാ ഖമർ (മൂന്ന് അംശ പാടം) എന്നിവ സർക്കാർ ഏറ്റെടുത്ത് നടപ്പാക്കി. ഈ പരിപാടികൾ കൂടുതൽ കാര്യക്ഷമമാക്കാനായി യൂനുസും അദ്ദേഹത്തിന്റെ സഹപ്രവർത്തകരും ചേർന്ന് ഗ്രാം സർക്കാർ (ഗ്രാമീണ സർക്കാർ) എന്ന ആശയം അവതരിപ്പിച്ചു. ഈ പദ്ധതി 1970-കളുടെ അവസാനത്തിൽ പ്രസിഡന്റ് സിയ ഉർ റഹ്മാൻ നടപ്പിൽ വരുത്തി. 2003 ആയപ്പോഴേക്കും സർക്കാറിന്റെ നാലാം തട്ടിൽ വികസന പ്രവർത്തനങ്ങൾ നടപ്പിൽ വരുത്താനായി 40,392 ഗ്രാമീണ സർക്കാറുകൾ നിലവിൽ വന്നിരുന്നു. എന്നാൽ ബംഗ്ലാദേശ് ലീഗൽ എയിഡ്സ് ആൻഡ് സർവ്വീസസ് ട്രസ്റ്റ് (ബ്ലാസ്റ്റ്) കൊടുത്ത പരാതിയുടെ അടിസ്ഥാനത്തിൽ ഗ്രാമസർക്കരുകൾ നിയമവിരുദ്ധവും ഭരണഘടനാ വിരുദ്ധവുമാണെന്ന് ഹൈക്കോടതി വിധിച്ചു.
ഗ്രാമീൺ ബാങ്ക്
1976-ൽ ചിറ്റഗോംഗ് സർവ്വകലാശാലക്കടുത്തുള്ള ജോബ്ര ഗ്രാമം സന്ദർശിക്കുമ്പോൾ ദരിദ്രരായ ഗ്രാമവാസികളുടെ ഉന്നതിക്കായി എന്ത് ചെയ്യാൻ കഴിയുമെന്ന് ചിന്തിച്ച യൂനുസിന് മൂള കൊണ്ട് അകസാമാനങ്ങൾ പണിയുന്ന ജോബ്രയിലെ വനിതകൾക്ക് ചെറുകിട വായ്പകൾ ലഭിക്കുകയാണെങ്കിൽ അത് അവരുടെ ജീവിത സാഹചര്യങ്ങളിൽ അഭൂതമായ പുരോഗതി ഉണ്ടാക്കുമെന്ന് മനസ്സിലായി. എന്നാൽ തീരെ ദരിദ്രരായ ജോബ്രയിലെ ഗ്രാമീണ വനിതകൾക്ക് ജാമ്യവസ്തു നൽകാൻ ഇല്ലാത്തതിനാൽ അന്ന് നിലവിലുണ്ടായിരുന്ന ബാങ്കുകളെ സമീപിക്കാൻ കഴിയുമായിരുന്നില്ല. ജാമ്യവസ്തു ഇല്ലാതെ വായ്പ നൽകിയിരുന്നവർ അവരിൽ നിന്നും കൊള്ളപ്പലിശ ഈടാക്കിയിരുന്നതിനാൽ ദിനം മുഴുവനും കഠിനാധ്വാനം ചെയ്താലും ആ ദരിദ്ര ഗ്രാമീണ വനിതകളുടെ കയ്യിൽ കാര്യമായൊന്നും അവശേഷിച്ചിരുന്നില്ല. ആ അവസ്ഥയിൽ അവരെ സഹായിക്കാൻ വേണ്ടി യൂനുസ് തന്റെ കൈയിൽ നിന്നും 27 അമേരിക്കൻ ഡോളറിനു തുല്യമായ തുക വായ്പയായി നൽകി. ഗ്രാമീൺ ബാങ്ക് എന്ന പ്രസ്ഥാനത്തിന്റെ തുടക്കമായിരുന്നു ഇത്.
അംഗീകാരങ്ങൾ
ദരിദ്ര ജനവിഭാഗങ്ങളുടെ സാമൂഹിക സാമ്പത്തിക മേഖലകളിലെ ഉന്നതിക്കായി നടത്തിയ പ്രവർത്തനങ്ങൾ കണക്കിലെടുത്ത് മുഹമ്മദ് യൂനുസിനും ഗ്രാമീൺ ബാങ്കിനും സംയോജിതമായി സമാധാനത്തിനുള്ള നോബൽ പുരസ്ക്കാരം 2006-ൽ ലഭിക്കുകയുണ്ടായി. നോബൽ പുരസ്ക്കാരം ലഭിക്കുന്ന ആദ്യത്തെ ബംഗ്ലാദേശിയും മൂന്നാമത്തെ ബംഗാളിയുമാണ് യൂനുസ്.
അദ്ദേഹത്തിനു ലഭിച്ച മറ്റ് പുരസ്ക്കാരങ്ങളിൽ രാഷ്ട്രപതിയുടെ സ്വാതന്ത്ര്യ പതക്കം(2009), കിം അബ്ദുൽ അസീസ് പതക്കം(2007), രാമൺ മഗ്സാസെ പുരസ്ക്കാരം, ലോക ഭക്ഷ്യ സമ്മാനം, സിഡ്നി സമാധാന സമ്മാനം, ഇക്കഡോറിയൻ സമാധാന സമ്മാനം എന്നിവ ഉൾപ്പെടുന്നു. അതുപോലെ അദ്ദേഹത്തിന് 26 ഹോണററി ഡോക്ടറേറ്റ് ബിരുദങ്ങളും 15 പ്രത്യേക പുരസ്ക്കാരങ്ങളും ലഭിച്ചിട്ടുണ്ട്.
കുടുംബം
1967-ൽ അമേരിക്കയിലെ വാണ്ടെർ ബിൽറ്റ് സർവ്വകലാശാലയിൽ വെച്ച് യൂനുസ് ഒരു റഷ്യൻ കുടിയേറ്റക്കാരൻറെ മകളും റഷ്യൻ സാഹിത്യ വിദ്യാർത്ഥിനിയുമായിരുന്ന വെറ ഫൊറസ്റ്റെൻകൊയെ കണ്ട്മുട്ടുകയും ആ കൂടിക്കാഴ്ച്ച 1970-ൽ അവരുടെ വിവാഹത്തിൽ കലാശിക്കുകയും ചെയ്തു. 1979-ൽ ചിറ്റഗോംഗിൽ വെച്ച് തങ്ങളുടെ ആദ്യ പെൺകുഞ്ഞിന് ജന്മം നൽകിയ വെറ ഏറെക്കഴിയും മുമ്പ് ബംഗ്ലാദേശ് കുട്ടികളെ വളർത്താൻ പറ്റിയ ഇടമല്ല എന്ന കാരണം പറഞ്ഞ് യൂനുസുമായുള്ള വിവാഹബന്ധം അവസാനിപ്പിച്ച് ന്യൂജർസിയിലേക്ക് തിരുച്ചുപോയി. യൂനുസ് പിന്നീട് മാഞ്ചസ്റ്റർ സർവ്വകലാശാലയിൽ ഊർജ്ജതന്ത്ര ഗവേഷകയായിരുന്ന അഫ്രോസി യൂനുസിനെ വിവാഹം കഴിച്ചു. പിന്നീട് ജഹാംഗീർ നഗർ സർവ്വകലാശാലയിൽ നിയമിതയായ അഫ്രോസി 1986-ൽ മകളായ ദേന അഫ്രോസി യൂനുസിനു ജന്മം നൽകി. യൂനുസിന്റെ സഹോദരനായ മുഹമ്മദ് ഇബ്രാഹീം ധാക്ക സർവ്വകലാശാലയിലെ ഊർജ്ജതന്ത്ര പ്രൊഫസ്സറും കൗമാരപ്രായത്തിലുള്ള ഗ്രാമീണ പെൺകുട്ടികൾക്ക് ശാസ്ത്ര വിദ്യാഭ്യാസം നൽകുന്ന സി.എം.ഇ.എസ്.(ദ സെന്റർ ഫോർ മാസ് എഡ്യൂക്കേഷൻ ഇൻ സയൻസ്)ന്റെ സ്ഥാപകനുമാണ്. അതുപോലെ അദ്ദേഹത്തിന്റെ ഇളയ സഹോദരൻ ബംഗ്ലാദേശിലെ പ്രശസ്ത ടി.വി. അവതാരകനും അറിയപ്പെടുന്ന സാമൂഹ്യപ്രവർത്തകനുമാണ്. യൂനുസിന്റെ മൂത്ത മകളും ഗായികയുമായ മോനിക്ക യൂനുസ് ന്യൂയോർക്ക് ആസ്ഥാനമാക്കി പ്രവർത്തിക്കുന്നു.
മറവിൽ തിരിവ് സൂക്ഷിക്കുക
രാജൻ പ്രൊഡക്ഷൻസിന്റെ ബാനറിൽ ആർ.എസ്. രാജൻ നിർമിച്ച മലയാളചലച്ചിത്രമാണ് മറവിൽ തിരിവ് സൂക്ഷിക്കുക. ജിയോ പിക്ചേഴ്സ് വിതരണം ചെയ്ത ഈ ചലച്ചിത്രം 1972 ഓഗസ്റ്റ് 23-ന് കേരളത്തിൽ പ്രദർശിപ്പിച്ചു തുടങ്ങി.
മുഹമ്മദ് യൂനുസ്
അവലംബം
വർഗ്ഗം:1940-ൽ ജനിച്ചവർ
മറവിൽ തിരിവ് സൂക്ഷിക്കുക
പുറത്തേക്കുള്ള കണ്ണികൾ
ഇന്റെർനെറ്റ് മൂവി ഡേറ്റാബേസിൽ നിന്ന് മറവിൽ തിരിവ് സൂക്ഷിക്കുക
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾവർഗ്ഗം:ഭാസി-ബഹദൂർ ജോഡിവർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:ബഹദൂർ അഭിനയിച്ച ചലച്ചിത്രങ്ങൾവർഗ്ഗം: വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
ഗാന്ധി ഇന്ത്യയ്ക്കുമുമ്പ്
ഇന്ത്യൻ ചരിത്രകാരനായ രാമചന്ദ്ര ഗുഹയുടെ മോഹൻദാസ് കരംചന്ദ് ഗാന്ധിയുടെ രണ്ട് വാല്യങ്ങളുള്ള ജീവചരിത്രത്തിന്റെ ആദ്യ ഭാഗമായ പുസ്തകമാണ് ഗാന്ധി ബിഫോർ ഇന്ത്യ. 2013 ലാണ് ഇത് പ്രസിദ്ധീകരിക്കുന്നത്. ഈ പുസ്തകത്തിന്റെ മലയാളം തർജ്ജമയാണ് 2020 ൽ ഇറങ്ങിയ ഗാന്ധി ഇന്ത്യയ്ക്കുമുമ്പ്. ഡിസി ബുക്ക്സ് ആണ് മലയാളം പരിഭാഷ പുറത്തിറക്കിയിരിക്കുന്നത്. ഗാന്ധിയുടെ ദക്ഷിണാഫ്രിക്കയിൽ ഒരു അഭിഭാഷകനായും പൗരാവകാശ പ്രവർത്തകനായും പ്രവർത്തിച്ച 21 വർഷത്തെ കാലയളവിനുശേഷം അദ്ദേഹത്തിന്റെ ഇന്ത്യയിലെ തിരിച്ചുവരവ് വരെയുള്ള ജീവിതം ഈ പുസ്തകത്തിൽ പ്രതിപാദിക്കുന്നു. ദക്ഷിണാഫ്രിക്കയിലെ ഈ കാലഘട്ടത്തിൽ, ഗാന്ധിജിയുടെ ഭാഗമായ ഇന്ത്യൻ സമൂഹം ഉൾപ്പെടെ, അവിടെയുള്ള എല്ലാ അവർണ്ണരും വിവേചനം അനുഭവിച്ചു. സർക്കാരിന്റെ നയങ്ങളോടുള്ള പ്രതികരണമായി ഗാന്ധി സത്യാഗ്രഹം വികസിപ്പിച്ചെടുത്തു.
പുറം കണ്ണികൾ
വർഗ്ഗം:ഇന്ത്യൻ ജീവചരിത്രഗ്രന്ഥങ്ങൾ വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ
ശൈഖ് ഹസ്സൻ ജിഫ്രി
പത്താം നൂറ്റാണ്ട് മുതൽക്കേ യമനിലെ ഹളറൽ മൗത്തിലെ സയ്യിദുമാരായ സൂഫി വര്യന്മാർ മത പ്രബോധന ലക്ഷ്യവുമായി ലോകത്തിൻറെ വിവിധ ഭാഗങ്ങളിലേക്ക് യാത്ര ആരംഭിച്ചിരുന്നു. ഇത്തരത്തിൽ യമനിൽ നിന്നും മത പ്രബോധന ലക്ഷ്യവുമായി കേരളത്തിലെത്തിയ മുസ്ലിം ആധ്യാത്മിക ജ്ഞാനി ആയിരുന്നു ശൈഖ് ഹസ്സൻ ജിഫ്രി. ഖാദിരിയ്യ സൂഫി സരണിയിലെ അലവി ഉപ വിഭാഗത്തിൻറെ ആചാര്യനായിരുന്നു ഇദ്ദേഹം
മലൈബാരിലേക്ക്
വർഷങ്ങൾക്കു മുൻപ് കേരളത്തിലേക്ക് വന്ന സഹോദരൻ ശൈഖ് സയ്യിദ് ജിഫ്രിയുടെ ക്ഷണമനുസരിച്ചായിരുന്നു ഹസ്സൻ ജിഫ്രിയുടെ കേരള യാത്ര. 1754 ൽ കൊയിലാണ്ടിയിലെ പന്തലായനിയിൽ കപ്പലിറങ്ങിയ ഇദ്ദേഹം കുറച്ചു നാൾ ശൈഖ് സയ്യിദ് ജിഫ്രിയോടൊപ്പം കോഴിക്കോട് താമസിക്കുകയും ശേഷം ഉൾ നാടുകളിൽ ഇസ്ളാം വ്യാപിപ്പിക്കുക എന്ന ലക്ഷ്യത്തോടെ പൊന്നാനിയിലേക്കു താമസം മാറ്റുകയും ചെയ്തു. പ്രബോധന പ്രവർത്തനങ്ങളുമായി പൊന്നാനിയിൽ കഴിഞ്ഞ ഹസ്സൻ ജിഫ്രി പിന്നീട് തിരൂരങ്ങാടി ഖാളി അല്ലാമാ ജമാലുദ്ദീന് മഖ്ദൂമിന്റെ ക്ഷണം സ്വീകരിച്ചു തിരൂരങ്ങാടി ജുമുഅത്ത് പള്ളിയിൽ താമസമാരംഭിച്ചു.
അദ്ധ്യാത്മ പ്രവർത്തനങ്ങളിൽ വ്യാപൃതനായ ഹസ്സൻ ജിഫ്രിയുടെ മഹത്ത്വം ദർശിച്ച സ്ഥലപ്രമാണിയും പള്ളി കൈകാര്യകർത്താവുമായ വലിയാക്കത്തൊടി മഖ്ദൂം കുടുംബാഗം കമ്മുമൊല്ല മമ്പുറത്തുള്ള അദ്ദേഹത്തിൻറെ ഒരു വീടും പറമ്പും ഹസ്സൻ ജിഫ്രിക്ക് താമസിക്കാനായി വിട്ടുകൊടുത്തു. കൂടെ തൻറെ പുത്രി സയ്യിദ ശരീഫ ഫാത്തിമയെ ഹസന് വിവാഹം ചെയ്തു കൊടുക്കുകയും ചെയ്തു. മമ്പുറം പഴയമാളിയേക്കൽ എന്നായിരുന്നു ആ വീട് അറിയപ്പെട്ടത്. ഹസ്സൻ ജിഫ്രി വീടിനടുത്തായി ഒരു സാവിയ (സാംബ്രിയ) പണിയുകയും അവിടം കേന്ദ്രമാക്കി മത പ്രചാരണ പ്രവർത്തനം തുടരുകയും ചെയ്തു. ഏറനാട്ടിലും വള്ളുവ നാട്ടിലും ഉൾ പ്രദേശങ്ങളിൽ ഇസ്ളാമിക മത പ്രബോധനമാരംഭിക്കുന്നത് ശൈഖ് ഹസ്സൻ ജിഫ്രിയാണ്. ബാ അലവി മാർഗ്ഗത്തിലെ പ്രധാന സന്യാസിയായതിനാൽ ഒട്ടേറെ ആത്മീയ ശിഷ്യ സമ്പത്തിനുടമയായിരുന്നു ഇദ്ദേഹം. പല ഉൾ പ്രദേശങ്ങളിലേക്കും ശിഷ്യരെ പ്രബോധനാവശ്യാർത്ഥം അയക്കാറുണ്ടായിരുന്നു.
ജന്മിത്ത പീഡനങ്ങൾക്കിരയായ അടിയാള ജനങ്ങൾക്ക് ആശ്വാസവും സേവനവും നൽകുന്നതിന് പ്രത്യേക താല്പര്യം എടുത്തിരുന്ന സന്യാസി പ്രമുഖനായിരുന്നു ഹസ്സൻ. നിരവധി അത്ഭുത പ്രവർത്തനങ്ങൾ നടത്താൻ കഴിവുള്ളവനാണ് ശൈഖ് ഹസ്സനെന്നു അക്കാലത്തെ ജനങ്ങൾ വിശ്വസിച്ചിരുന്നു. ഇക്കാരണങ്ങളാൽ കൊണ്ട് തന്നെ സമ്പത്തും,അമൂല്യ വസ്തുക്കളും, സ്ഥലവും, ഭക്ഷണവും അടക്കം നിരവധി സമ്മാനങ്ങൾ മതഭേദമന്യേ ജനങ്ങൾ നേർച്ചയായി സമർപ്പിക്കുമായിരുന്നു. ഇത്തരം നേർച്ചകൾ ദരിദ്രരായ ജനങ്ങൾക്കിടയിൽ വിതരണം ചെയ്യുകയായിരുന്നു ഇദ്ദേഹത്തിൻറെ പതിവ്. കൊയിലാണ്ടിയിലെ സൂഫി വര്യൻ സയ്യിദ് മുഹമ്മദ് ബിൻ ഹാമിദ് ശൈഖ് ഹസ്സൻ ജിഫ്രിയുടെ ആത്മീയ ഗുരുക്കന്മാരിൽ പ്രധാനിയാണ്. .
വിയോഗം
1764 (ചന്ദ്രവർഷം: 1178/80)ൽ ഹസ്സൻ ജിഫ്രിയുടെ വിയോഗം സംഭവിച്ചു. മമ്പുറത്തെ സാവിയക്ക് സമീപം അദ്ദേഹത്തെ ഖബറടക്കം ചെയ്തു. പിന്നീട് മമ്പുറത്തെത്തിയ സഹോദരി പുത്രൻ സയ്യിദ് അലവി ഹസ്സൻ ജിഫ്രിയുടെ അഭീഷ്ട പ്രകാരം സാവിയ ഏറ്റെടുക്കുകയും മകളെ വിവാഹം ചെയ്തു അവിടം താമസമാക്കുക്കുകയും ഹസ്സൻ ജിഫ്രിയുടെ സമാധി മണ്ഡപം പണിതുയർത്തുകയും ചെയ്തു. തറമ്മൽ ജാറം എന്ന പേരിൽ ഈ മണ്ഡപം പ്രശസ്തിയാർജ്ജിച്ചു. പിൽക്കാലത്ത് മമ്പുറം തങ്ങൾ മമ്പുറം സയ്യിദ് അലവി തങ്ങൾ എന്നപേരിൽ പ്രശസ്തനായ ആധ്യാത്മിക ജ്ഞാനിയാണ് സയ്യിദ് അലവി.
മമ്പുറത്തെ മഖാമിൽ ഹസ്സൻ ജിഫ്രിയുടെയും മമ്പുറം സയ്യിദ് അലവി യുടെയും ശവ കല്ലറകൾ സ്ഥിതി ചെയ്യുന്നത് അടുത്തടുത്തായിട്ടാണ്. ശൈഖ് ഹസ്സൻ ജിഫ്രിയുടെ കാലം മുതൽക്കാണ് ആത്മീയ ശാന്തി തേടിയുള്ള തീർത്ഥാടക സന്ദർശനത്തിനു മമ്പുറം നാന്ദി കുറിക്കുന്നത്.
അവലംബം
വർഗ്ഗം:സൂഫികൾ‎ വർഗ്ഗം:ഇസ്ലാമികപണ്ഡിതർ വർഗ്ഗം:മുസ്ലീം മത നേതാക്കൾ വർഗ്ഗം:ജിഫ്രികൾ
യോഗ് രാജ് സിംഗ്
മുൻ ഇന്ത്യൻ ക്രിക്കറ്റ് താരവും പഞ്ചാബി നടനുമാണ് 'യോഗ് രാജ് സിംഗ് (ജനനം 25 മാർച്ച് 1958). ഇന്ത്യൻ ദേശീയ ടീമിനു വേണ്ടി ഒരു ടെസ്റ്റു മത്സരവും 6 ഏകദിന മത്സരവും കളിച്ചിട്ടുണ്ട്. .പരുക്കുമൂലം ക്രിക്കറ്റ് മതിയാക്കിയ ഇദ്ദേഹം പിന്നീട് പഞ്ചാബി സിനിമകളിൽ അഭിനയിക്കാൻ തുടങ്ങി. ക്രിക്കറ്റ് താരം യുവരാജ് സിംഗ് മകനാണ്.
ബട്ട്‌വാരാ, യാർ ഗരീബൻ ദാ, ജട്ട് തേ സമീൻ, കുർബ്ബാനി ജട്ട് ദീ, ദുശ്മനി ദീ ആഗ്, ആംഖ് ജട്ടൻ ദീ, ജോർ ജട്ട് ദാ, ബദ്‌ലാ ജാട്ടി ദാ, ജഗ്ഗാ ഡാക്കൂ, ഇൻസാഫ്, ഇൻസാഫ് കീ ദേവി, ജട്ട് പഞ്ചാബ് ദാ, ജിദ്ദ് ജട്ടൻ ദീ, ലൽക്കാരാ ജാട്ടി ദാ, സാലി ആധീ ഘർവാലീ, മെഹന്ദി ശഗ്നാ ദീ, കുഡി കാനഡാ ദീ, ജട്ട് സച്ചാ സിംഗ് സുർമ്മ, ഇൻസാഫ് പഞ്ചാബ് ദാ, ജോറാ ജട്ട്, കച്ചേരി, വൈരി, ജിഗ്‌രാ ജട്ട് ദാ, വിച്ചോരാ, ലൽക്കാരേ ശേരൻ ദേ, സുബേദാർ, കബ്‌സ, ഝൿമി ജാഗിർദാർ, നയൻ പ്രീതോ ദേ, വിച്ചോടാ, തേരാ മേരാ പ്യാർ, മഹോൾ ഠീക് ഹേ, സിക്കന്ദരാ, ശ്രീമാൻ ചാണക്യ, വെസ്റ്റ് ഈസ് വെസ്റ്റ്, തീൻ ഥെ ഭായി, ഓയേ ഹോയേ പ്യാർ ഹോഗയാ, ഭാഗ് മിൽക്കാ ഭാഗ്, ഹീർ ആൻഡ് ഹീറോ, റോമിയോ രാഝാ, ഗൊരിയാൻ നു ദഫാ കരോ, ഹാരി ദാ ബ്യാഹ് ഹോഗയാ എന്നീ ചിത്രങ്ങളിൽ അദ്ദേഹം അഭിനയിച്ചു.
References
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ